IB World School je zajednica koja je stekla ogroman ugled i poštovanje, kako od univerziteta tako i od poslodavaca širom Evrope i sveta, na osnovu sveobuhvatnog programa koji nudi i koji u praksi primenjuju brojne svetske srednje škole. Deo ove zajednice mogu postati samo škole koje su se pokazale kao nosioci kvaliteta i vrednosti u pružanju obrazovnih usluga, i koje su posvećene konstantnom razvoju i unapređenju obrazovanja koje nude.\nDa International School ispunjava sve navedene uslove, odnosno da ima visoke standarde i kriterijume u pružanju srednjeg obrazovanja, govori i činjenica da je akreditovan od strane International Baccalaureate organizacije i da je tako postao deo IB World School zajednice, koja obezbeđuje najkompletnije obrazovne programe učenicima širom sveta, koji nakon maturiranja postaju studenti najprestižnijih univerziteta na svetu, uspešni akademci i ostvareni ljudi. International School se tako našao među odabranim školama koje poseduju potreban nivo kvaliteta da bi postale IB World School, odnosno deo uvažene, globalne obrazovne zajednice.\nBudući da je IB World School zajednica sa respektabilnom reputacijom, učenici koji steknu IB diplomu stiču i neograničene mogućnosti akademskog razvoja i uspeha, kao i mogućnost da izgrade internacionalnu karijeru u oblasti koju izaberu za svoju profesiju.\nBiti deo IB World School zajednice je izuzetna čast i prilika da svojim učenicima priuštimo svetsko obrazovanje, koje će ih usmeriti na akademski put i pomoći im da razviju zdrave ambicije i izgrade visoke standarde u životu. International School je posvećen konstantnom unapređenju obrazovanja koje pruža svojim učenicima, a IB Diploma program zaista predstavlja mogućnost koja je morala biti pružena učenicima International Schoola, budući da većina naših učenika nastavlja školovanje van zemlje, na nekom od prestižnih svetskih univerizeta.\nŠta International School kao IB World School omogućava učenicima?\nKao IB World School, International School učenicima omogućava:\nnajkompletnije obrazovanje koristeći svetski priznat kurikulum kojim učenici stiču interdisciplinarna znanja;\ndiplome koje važe u inostranstvu i koje im obezbeđuju prohodnost na najprestižnije svetske i evropske univerzitete;\nrazvijanje veština koje su važne za akademski i karijerni uspeh;\nnegovanje multikulturalizma i razvijanje internacionalne svesti;\npozitivno usmerenje i težnju da postignu maksimalne rezultate u svemu što rade.\nInternational School je obrazovna ustanova usmerena na konstantno unapređenje obrazovnih uslova i povećavanje obrazovnih mogućnosti naših učenika nakon završene srednje škole, pa je iz tog razloga i deo globalne zajednice posvećene obezbeđivanju najkompletnijeg obrazovanja mladima.\nKao IB World School, International School ima pristup nastavnim materijalima i programu koji ih pripremaju ne samo za buduće studije na brojnim univerzitetima širom sveta već i za sam život. Znanja koja steknu na ovom programu kroz mentalno izazovne zadatke sa kojima se budu susretali, veštine koje razviju tokom brojnih radionica i prezentacija, iskustva i perspektive gledanja na sebe i svet oko sebe za koje budu bogatiji nakon školovanja u International Schoolu kao IB učenici jesu vrednosti koje treba maksimalno iskoristiti sada kada je prilika konačno tu.\nSaznajte više o upisu u International School »\nNeka i vaše dete bude deo zajednice koja donosi pozitivne promene u društvu kroz obrazovanje, razvoj i postavljanje jasnog cilja: biti uspešan i zablistati u onome čime se baviš!


Analiza stanja, operativnih i funkcionalnih sposobnosti Kopnene vojske | Ministarstvo odbrane Republike Srbije\nAnaliza stanja, operativnih i funkcionalnih sposobnosti Kopnene vojske\nMinistar odbrane Aleksandar Vulin i načelnik Generalštaba Vojske Srbije general-potpukovnik Milan Mojsilović, prisustvovali su danas analizi stanja, operativnih i funkcionalnih sposobnosti Kopnene vojske za 2018. godinu, kojom je rukovodio komandant Kopnene vojske general-potpukovnik Milosav Simović.\nNajodgovornije starešine Vojske Srbije i Kopnene vojske analizirali su elemente stanja, operativnih i funkcionalnih sposobnosti Kopnene vojske za 2018. godinu. Tokom analize, sagledana su i dostignuća, problemi i predložene su mere za unapređenje stanja.\nNa današnjoj analizi za najbolju jedinicu Kopnene vojske u prethodnoj godini proglašen je 43. samohodni haubičko-artiljerijski divizion, za najbolju bazu u Kopnenoj zoni bezbednosti proglašena je baza "Vrapce", a najbolja čuvarska služba Kopnene vojske u 2018. godini bila je čuvarska služba vojnog objekta "Donji Komren". Tim povodom, komandant Kopnene vojske general Simović uručio je prelazne zastavice i plakete komandantu 43. samohodnog haubičko-artiljerijskog diviziona potpukovniku Miodragu Mladenoviću, majoru Predragu Milićeviću iz Treće brigade kopnene vojske, kao i zastavniku Ljubiši Đorđeviću iz Mešovite artiljerijske brigade.\nU okviru današnje analize prikazan je i taktičko-tehnički zbor naoružanja i opreme jedinica Kopnene vojske.\nAnalizi u niškom Domu Vojske prisustvovali su članovi proširenog Kolegijuma načelnika Generalštaba, komandanti brigada i samostalnih bataljona Kopnene vojske, kao i predstavnici Ministarstva odbrane i Vojske Srbije.


Predsednik SAD-a Donald Tramp\nAdministracija predsednika Sjedinjenih Američkih Država Donalda Trampa spremna je Turskoj da uvede ekonomske sankcije – zbog upada njenih snaga na sever Sirije i obračuna sa kurdskim borcima. Turska je pokrenula ofanzivu protiv Sirijskih demokratskih snaga - glavnim saveznikom Sjedinjenih Država protiv militanata Islamske države Iraka i Levanta (IDIL) u Siriji.\nDonald Tramp je na Tviteru napisao da će uskoro potpisati uredbu kojom se uvode sankcije bivšim i aktuelnim turskim zvaničnicima, stopiraju pregovori sa Ankarom o trgovinskom sporazumu vrednom 100 milijardi dolara i povećavaju tarife na čelik do 50 odsto.\nU pisanoj izjavi, američki predsednik je obećao da će brzo uništiti turski ekonomiju ako ta zemlja "nastavi opasnim i destruktivnim putem".\nTramp je objavio i da će oko 1000 američkih vojnika, čije je povlačenje iz Sirije naredio, ostati u području Bliskog istoka, kako bi, kako je naveo, sprečile ponovno uspostavljanje IDIL-a.\nMisiju američkih snaga opisao je kao osmatranje stanja i sprečavanje ponavljanja događaja iz 2014. kada su se militanti IDIL-a organizovali u Siriji i potom prešli u Irak gde su preiuzeli kontrolu nad severom i zapadom zemlje.\nTramp je potvrdio da će manji broj vojnika ostati raspoređen u bazi na području južne Sirije.\nAmerički vojni zvaničnici prethodno su objavili da Sjedinjene Države nisu razmatrale upotrebu vojne sile kao mogućeg sredstva za zaustavljanje turske ofanzive protiv kurdskih snaga.\nJedan od zvaničnika koji je insistirao na anonimnosti rekao je agenciji Rojters da su svi nivoi američkih vlasti angažovani u pripremi sankcija.\nIstovremeno, Donald Tramp predsednik SAD-a, zatražio je u nedelju od Pentagona da otpočne povlačenje preostalih američkih snaga iz Sirije. Poručio je i da prati signale Kongresa čiji se članovi – demokrate i republikanci zalažu za uvođenje oštrih sankcija.\n"Svestan sam poziva Lindzija Grejema i drugih članova Kongresa, uključujući demokrate, za nametanje moćnih sankcija Turskoj”, napisao je Tramp na društvenoj mreži Tviter, aludirajući na američkog senatora i bliskog Trampovog saveznika koji je u nedelju uputio kritike na račun predsednika zbog povlačenja američkih trupa iz Sirije.\n“Sekretarijat za finansije je spreman – moguće da će biti potrebna promena zakonodavstva. Obezbeđena je široka saglasnost. Turska je zatražila da to ne činimo. Budite u toku”, dodao je američki predsednik.\nNije poznato šta će konkretno podrazumevati sankcije za koje je Stiven Mnučin, državni sekretar za finansije, rekao da su u svakom trenutku spremne za aktiviranje.\nOčekuje se da bi embargo trebalo da se odnosi na turske zvaničnike uključene u operaciju na severu Sirije protiv kurdskih snaga, banke akngažovane u turskom sektoru odbrane – sve do okončanja turskih vojnih operacija. Namera je i da se spreči transport oružja turskim snagama u Siriju, kao i da se Turska sankcioniše zbog kupovine ruskog sistema protivraketne odbrane S-400.\nOčekuje se da bi embargo trebalo da se odnosi na turske zvaničnike uključene u operaciju na severu Sirije protiv kurdskih snaga: Stiven Mnučin\nAmerički predsednik nastoji da se izbori sa oštrim kritikama, koje mu upućuju i neke od njegovih najbližih republikanskih saradnika i pristalica, da je turskom predsedniku Redžepu Tajipu Erdoganu dao zeleno svetlo za napad na Kurde protekle sedmice – kada je odlučio da povuče deo američkih trupa raspoređenih u pograničnom području na severu Sirije.\nTrumpova odluka, čiji je osnov u nastojanju da se Sjedinjene Države izvuku iz, kako ih označava, beskrajnih ratova, izazvala je zabrinutost među demokratama i republikancima o mogućem stvaranuju preduslova za oživljavanje Islamske države Iraka i Levanta (IDIL).\nTurska tvrdi da ofanzivom svojih snaga nastoji da neutralizuje kurdsku miliciju, koja čini glavnu komponentu kurdskih Sirijskih demokratskih snaga. Zvanična Ankara ounačila ih je terorističkom grupom povezanom sa kurdskim pobunjenicima u Turskoj.\nSirijske vlasti najavile su da će rasporediti vojne snage uz granicu sa Turskom kako bi pomogla sirijskim Kurdima da se izbore sa turskom vojskom, saopštili su kurdski zvaničnici.


Na izložbi "New brands show case" u okviru ove internacionalne manifestacije, Galenika je predstavila svoj novi proizvod Oligogal Cr. Izgledom svog štanda, najavila je novu fabriku iz koje će se uskoro na tržištu iz naše farmaceutske kuće pojaviti neki novi brendovi.\nNa centralnoj sceni, prilikom prezentacije Galenike a.d., direktor Sektora marketinga i prodaje dr Bogdan Nešković, najavio je ove godine dokapitalizaciju sa inostranim partnerom, što će omogućiti završetak fabrike do 2010. Direktorka marketinga Galenike a.d., mr ph Tatjana Stanković, podsetila je prisutne, na prvih 10 brendova Galenike a.d..\nKakva je budućnost Srbije zdravih ljudi, nagovestile su igrom male balerine iz baletskog studija "Baletino" iz Zemuna.\nInternacionalna manifestacija "Brand Fair", u organizaciji "Mass Media International", okarakterisana je kao jedan od najvećih brending događaja u Jugoistočnoj Evropi. Četvrtu godinu zaredom ova manifestacija okuplja brendove sa zvanične Interbrend liste "100 najboljih brendova sveta", zatim najvrednije brendove iz zemalja u regionu, najznačajnije potvrđene i najperspektivnije domaće brendove, vodeće brending stručnjake kod nas i u svetu i top menadžere velikih kompanija, kao i ličnosti koje su od svog imena izgradile brend. Jedno je sigurno: na ovakvoj i sličnim manifestacijama, Galenika ima svoje mesto, zato što ima kvalitetne stručnjake i zato što se u njoj brendovi rađaju.


Vučić i Micotakis: Zadatak Srbije da čuva leđa Grčkoj - Kolporter : Kolporter\n> Vučić i Micotakis: Zadatak Srbije da čuva leđa Grčkoj\nVučić i Micotakis: Zadatak Srbije da čuva leđa Grčkoj\nVažan zadatak Srbije je da uvek bude uz Grčku i čuva leđa Grčkoj, kao što sam siguran da mi uvek računamo na njihovu podršku, poručio je predsednik Srbije u Atini. Grčka ne menja stav da Srbija pripada Evropi, navodi grčki premijer Kirjakos Micotakis.\nPredsednik Srbije Aleksandar Vučić poručio je u Atini da Srbija malo gde u svetu može da pronađe iskrenog i odanog prijatelja poput Grčke i istakao veliki značaj Deklaracije o strateškom partnerstvu za odnose dve države.\n“Za nas je to od velikog značaja. Vi (premijer grčke Kirjakos Micotakis) ste rekli da imate mnogo velikih i snažnih saveznika. Srbija nije ni veliki ni snažan saveznik, ali je odan i iskreni prijatelj grčkog naroda i države”, rekao je Vučić.\nIstakao je da je zadatak Srbije da čuva leđa Grčkoj.\n“Važan je zadatak Srbije da uvek bude uz Grčku i čuva leđa Grčkoj, kao što sam siguran da mi uvek računamo na njihovu podršku i da smo sigurni da su i nama leđa obezbeđena kada je Grčka iza nas”, zaključio je Vučić.\nNavodeći da je Srbija zahvalna Grčkoj na podršci po kosovskom pitanju, Vučić je rekao da i Srbija u potpunosti podržava teritorijalni integritet Grčke na kopnu i na moru.\nKako je naveo, dve zemlje u oblasti odbrane i bezbednosti već imaju dobru saradnju, a nastaviće se i razvoj dobrih odnosa vojnih industrija, kao i u razmeni kadrova.\nNajavio je i da će naredne godine biti održana zajednička bilateralna ili trilateralna vežba, sa Grčkom i Kiprom, na teritoriji Srbije.\nPredsednik je zahvalio i premijerku Micotakisu, i predsedniku Pavlopulosu, na podršci Srbiji na EU putu, što je za našu zemlju od izuzetnog značaja.\n“Verujemo u vašu iskrenu podršku i zalaganje da jednog dana zajedno budemo članice EU”, poručio je Vučić.\nNovo poglavlje u odnosima Srbije i Grčke\nGrčki premijer Kirjakos Micotakis je rekao da Deklaracija o strateškom partnerstvu otvara novo poglavlje u odnosima dve zemlje i poručio da se neće menjati stav Grčke po pitanju podrške evropskim integracijama Srbije, kao ni stav o dijalogu Beograda i Prištine.\n“Informisao me predsednik o dijalogu Beograda i Prištine, koji Atina podržava i naš stav o tome se ne menja. Ukidanje carine na srpske proizvode na KiM je neophodan korak za učvršćanje poverenja između dva naroda”, naglasio je on.\n“Grčka podržava razvoj tzv. poprečnog Koridora, odnosno završetak gasovoda Grčke i Bugarske, ali i gasovoda Bugarska–Srbija i zato pozdravljam kao vrlo značajan stav da je Srbija spremna da kupi gas iz ovog diverzifikovanog izvora čime se završe te investicije na grčkoj teritoriji”, naglasio je Micotakis.\nPoručio je da Grčka ne menja stav da Srbija pripada Evropi i da taj put treba da se zaokruži i jača, kao i da će Grčka podržati na svakom koraku Srbiju u evropskim integracijama.\nMicotakis je rekao da se sa Vučićem saglasio oko potrebe da se održi otvorenim evropski put za zemlje Zapadnog Balkana.\nCrvena zvezda ili Olimpijakos\nKirjakos Micotakis je rekao da je sa Vučićem imao još jedan srdačan i plodan razgovor i zahvalio mu na poseti Atini.\nRekao je da se nisu složili samo oko jedne stvari, a to je – koji će klub večeras pobediti: Crvena zvezda ili Olimpijakos koji igraju u Atini.\n“Tu imamo različite želje, ali pobednik će biti crveno-beli klub”, našalio se Micotakis na činjenicu da oba kluba imaju dresove iste boje.\nPreminulo još pet osoba, novozaraženih 276\nKošarkaš Zvezde Majkl Odžo preminuo za vreme treninga u teretani\nVučić: Srbija ekonomski snažna, nastavak dijaloga 7. septembra\nRuska vakcina protiv korone biće registrovana 12. avgusta\nZavod za javno zdravlje: Klima uređaji u vrtićima – po posebnim uslovima


Jača strah da nuklearna kriza izmiče kontroli\nFOTO GALERIJA: Nuklearna havarija\nDragan Štavljanin, Biljana Jovićević\nU reaktoru u Bloku 4 u japanskoj nuklearnoj centrali “Fukušima“ je izbio požar, ali vlasti tvrde da je do srede ujutro ugašen, ali sada beli dim izbija iz reaktora broj 3.\nRadnici su privremeno povučeni iz elektrane, pa vraćeni, u strahu od radijacije, čime je suspendovano i hlađenje reaktora. Prema poslednjim procenama u zemljotresu i cunamiju u Japanu, do sada je poginulo ili nestalo više od 11 hiljada ljudi. Javnosti se obratio i car Akihito.\nEvakuacija je naređena nakon što je glavni ministar japanske vlade Jukio Edano upozorio da je unutrašnji zaštitni omotač reaktora broj 3 možda oštećen.\n„Nivo radijacije na glavnom otvoru je iznenada dramatično povećan, dostigavši 1000 millisiverta. Zbog toga smo zatražili od radnika da se privremeno povuku u bezbednu zonu“, rekao je Edano.\nNakon sat vremena nivo radijacije je smanjen pa su radnici vraćeni u nuklearni kompleks i pokušavaju da spreče curenje iz oštećenog reaktora 3. Viđeni su i vojni transportni helikopteri kako sipaju morsku vodu na vatru iz reaktora.\nUnutrašnji omotač je jedan od tri zaštitne strukture čiji je cilj sprečavanje curenja radioktavinog materijala iz reaktora. Edano je rekao da nema konačnu informaciju o stanju unutrašnjeg omotača.\nOn je istakao da radiokativni dim može tokom dana da iscuri kroz pukotine u zaštitnoj strukturi. Osim problema na reaktoru 3, postoji zabrinutost zbog štete na delu reaktora 4 gde su bazenima sa vodom uskladištene korišćene šipke.\nKompanija „Tepko“, u čijoj je nadležnosti nuklearka, razmatrala je mogućnost da prska bornom kiselinom iz helikoptera korišćene šipke, kako bi se sprečila lančana reakcija, ali je ministar Edano rekao da je to isuviše rizičan plan.\nPostoji takođe zabrinutost zbog oštećenja na reaktoru broj 2 koji pomaže hlađenju većeg dela radioktivnog cesijuma i strontijuma.\n„Tepko“ je saopštio u sredu da ne treba potpuno isključiti mogućnost lančane reakcije, odnosno topljenja jezgra nuklearnog reaktora.\nPoslednja zbivanja dodatno jačaju strah da nuklearna kriza u ovom kompleksu udaljenom oko 240 kilometara od Tokija – izmiče kontroli.\nOd utorka, nizak nivo radijacije je registrovan nad Tokijom kao rezultat eksplozije i vatre u nuklearnom kompleksu u Fukušimi. U međuvremenu, nakon zemljotresa a potom cunamija u petak, milioni ljudi se zlopate duž japanske obale sa malo hrane, vode i grejanja.\nCar se moli za bezbednost ljudi\nNiske temperature dodatno otežavaju život oko 450 hiljada ljudi u privremenim skloništima, koji uglavnom spavaju na podovima školskih gimnazija.\nObraćanje naciji japanskog cara Akihito, 16.03.2011.\nJapanski zvaničnici navode da je do sada poginulo ili nestalo više od 11 hiljada lica. U retkom obraćanju naciji, japanski car Akihito je izrazio saučešće žrtvama, i zatražio da zemlja ne gubi nadu.\nOn je kazao je duboko zabrinut zbog situacije u nuklearnoj centrali Fukušima i da se "moli za bezbednost velikog broja ljudi".\nSpecijalisti za nuklearnu energiju ističu da su mere preduzete u cilju sprečavanja curenja radiokatvinog materijala očajnički pokušaj da se spreči jedna od najvećih industrijskih katastrofa u svetu do sada.\nŠef Međunarodne agencije za atomsku energiju Jukija Amano je izjavio da očekuje od Tokija da obezbedi pravovremenije i detaljnije informacije o tome šta se događa.\nJadranka Stojaković iz Tokija: Kao da su Japan pogodila dva velika rata\nJapanski mediji su takođe sve kritičniji prema merama vlade u cilju suzbijanja krize u nuklearnom kompleksu. Stručnjaci smatraju da japanski zvaničnici na neki način umanjuju ozbiljnost krize.\nTo potvrđuje i podatak da su u subotu rangirali curenje materijala kao opasnost nivoa 4 na skali od 1 do 7. Francuske institucije zadužene za nuklearnu bezbednost smatraju da bi incident trebalo da se označi kao nivo 6.\nStrane vlade su danas ponovo pozvale svoje građane da ne putuju u Japan, a one koji su se zadesili u njemu – da ga napuste ili da otputuju dalje na jug ove zemlje.


BELGIJANAC BEZ PREMCA Azar najbolji igrač u septembru u Premijer ligi\nMenadžer Vulverhemptona Nunjo Espirito Santo i fudbaler Čelsija Eden Azar proglašeni su za najbolje u Premijer ligi u septembru.\nFudbaler Čelsija je prošlog meseca dao pet golova na četiri utakmice, protiv Kardifa dva, Bornmuta i jako efektan protiv Liverpula kada je "promešao" odbranu i zasluženo dobio nagradu u konkurenciji Aleksandra Lakazeta (Arsenal), Gilfija Sigurdsona (Everton), Vilija Bolija (Vulverhempton), Rahima Sterlinga (Mančester siti) i Džejsma Medisona (Lester).\nEkipa Espirita Santa oduševila je u septembru sa tri pobede bez primljenog gola (Vest Hem, Barnli i Sautempton), uz remi na "Old Trafordu" protiv Mančester junajteda 1:1, posle čega je Portugalac imenovan za trenera meseca.\nPortugalac je pobedio u izboru ispred Arsenalovog Unaja Emerija, Jirgena Klopa iz Liverpula i Pepa Gvardiole iz Mančester sitija.\nNunjo Espirito Santo\nPREMIJER LIGA Čelsi se nije zagrcnuo sa "trešnjicama", Vulverhempton brži od sata za tri boda /VIDEO/\nPREMIJER LIGA Azar trgnuo Čelsi iz sna, Staridž se opet povredio\n"MISLIO SAM DA JE JEDAN OD NAJBOLJIH, SADA ZNAM DA JESTE NAJBOLJI" Sari oduševljen gracioznom partijom Edena Azara\nAZAR PADA U ZAPEĆAK, ON POSTAJE NAJPLAĆENIJI Čelsi želi po svaku cenu da zadrži "radilicu", a za to će platiti papreno


Kremlj: Trampova Strategija nacionalne bezbednosti je imperijalistička | Novinska agencija Beta\nSVET | 19.12.2017 11:50\nKremlj: Trampova Strategija nacionalne bezbednosti je imperijalistička\nKremlj je danas označio novu američku Strategiju nacionalne bezbednosti kao "imperijalističku", ali je i pozdravio spremnost SAD da saradjuju s Rusijom u oblastima od zajedničkog interesa, kao pozitivan aspekt tog dokumenta.\nPortparol Kremlja Dmitrij Peskov rekao je danas novinarima da Moskva ne može da prihvati u Strategiji iznet stav prema Rusiji, koja je označena kao pretnja po bezbednost SAD, preneo je Tass.\nPortparol ruskog predsednika Vladimira Putina je dodao da taj dokument "u isto vreme, ima neke pozitivne momente, koji se odnose na saradnju s Rusijom" u oblastima od zajedničkog interesa.\nPeskov je kao "savršen primer saradnje" naveo nedavnu razmenu informacija izmedju obaveštajnih službi dve zemlje, CIA i FSB, zahvaljujući kojoj je sprečen niz terorističkih napada u Sankt Peterburgu, navodeći da je ta saradnja "pomogla spašavanju mnogih života".\nStrategija čije je glavne tačke juče objavio predsednik SAD Donald Tramp, predvidja tvrdji stav prema Rusiji od onog koji je Tramp javno iznosio, pošto se Rusija optužuje da koristi "subverzivne mere" kako bi oslabila američku i evropske vlade, navodi Asošiejted pres.\n"Kina i Rusija izazivaju moć, uticaj i interese SAD i pokušavaju da podriju američku bezbednost i prosperitet", navodi se u dokumentu.\nU Strategiji se dodaje da "Rusija pokušava da oslabi američki uticaj u svetu i stvori podele medju saveznicima i partnerima" SAD.\nRusija i Kina su, prema Strategiji, "odlučne da stvore manje slobodne i otvorene ekonomije, da uvećaju svoje vojske i da kontrolišu informacije da bi vršile represiju nad stanovništvom i proširile svoj uticaj", prenosi Frans pres.\nU Strategiji se navodi da "kombinacija ruske ambicije i sve veće vojne sposobnosti stvara nestabilnu granicu u Evroaziji, gde raste rizik od sukoba zbog pogrešne kalkulacije Rusije", navodi Tass.\nPrema Strategiji, povećana raketna odbrana Vašingtona "nema za cilj podrivanje strateške stabilnosti ili narušavanje dugoročnih strateških odnosa s Rusijom ili Kinom", pošto je "usmerena na Severnu Koreju i Iran".


Pitamo lokalno / Postanite i vi istraživači: Pomozite nam da otkrijemo probleme u vašim zajednicama i pomognemo u njihovom rješavanju | Visoko.co.ba\nNaslovnica Pitamo Lokalno Pitamo lokaln...\nPitamo lokalno / Postanite i vi istraživači: Pomozite nam da otkrijemo probleme u vašim zajednicama i pomognemo u njihovom rješavanju\nRedakcija portala Visoko.co.ba pokreće projekt “Pitamo lokalno”, u okviru kojeg ćemo do septembra 2021. godine, uz pomoć građana i naših čitatelja, vas koji nas pratite, pokušati ukazati na određene probleme u našim lokalnim zajednicama i pokušati pronaći rješenja za njih.\nProjekt će biti realiziran uz pomoć British Councila, kroz program Media for All, te ćemo u tom periodu kroz angažirano građansko izvještavanje (ECR) pokušati zajedno da utječemo na donosioce odluka, kako bismo popravili naše zajednice, društvo i riješili dugogodišnje probleme.\nKonkretni rezultati ili rješenja problema bit će prezentirani kroz mnogobrojne objave na našem portalu, ali i u okviru drugih medija koji budu željeli da se uključe u rješavanje ovih problema.\nVi, kao savjesni građani, naši čitatelji i građani koji žele biti promjena, moći ćete nam pomoći popunjavanjem različitih online anketa, slanjem fotografija, video materijala ili dostavljanjem različitih podataka, predlaganjem različitih tema, kako bismo svi zajedno, većim angažmanom, došli do kvalitetnije analize određenog problema, čime ćemo moći doprinijeti i rješavanju tog problema.\nInače, cijeli projekt „Pitamo lokalno“, bit će realiziran kroz program Media for All, koji finansira Vlada Velike Britanije, a koji provodi British Council uz partnerske organizacije BIRN, INTRAC i Thomson Foundation. Ovaj program podržava medije na Zapadnom Balkanu kako bi se zajedno, u kvalitetnu obuku, stručnu mentorsku i finansijsku podršku, bolje povezali sa građanima i pružili im širi spektar medijskog sadržaja.\nČlanak prijeOdržana jedanaesta po redu kulturna manifestacija “Vincekovo Buna”\nSljedeći članakManU preko Liverpoola do osmine finala\nBritanija će 90 mladih dobrovoljaca namjerno izložiti koroni u novom istraživanj...\n(VIDEO) I ovo je Visoko: Uginulu ovcu bacili u centru naselja


Na Banjalučkoj berzi promet od 42.307 KM – Biznis.ba\nNaslovnaBerzaNa Banjalučkoj berzi promet od 42.307 KM\nNa Banjalučkoj berzi promet od 42.307 KM\nobjavljeno 22. jul 2020. u 14:12\nNa današnjem trgovanju ostvaren je promet od 42.307,79 KM, kroz 21 transakcija. Vrijednost BIRS indeksa se povećala za 0,07 posto i iznosi 616,76 poena.\nNa standardnom berzanskom tržištu najveći promet je ostvaren akcijama Telekoma Srpske a.d. Banja Luka, a trgovalo se u iznosu od 9.599,29 KM, po prosječnoj cijeni od 0,96 KM po akciji.\nUkupan promet obveznicama iznosio je 22.509,29 KM. Najviše se trgovalo obveznicama Republika Srpska – stara devizna štednja 8 u vrijednosti od 16.299,39 KM. Prosječna cijena ovih obveznica ostvarila je rast od 0,50 posto.\nNajveći promet na tržištu fondova ostvaren je akcijama DUIF Management Solutions – OAIF Profit Plus, a trgovalo se u iznosu od 1.864,50 KM, po prosječnoj cijeni od 3,01 KM, što predstavlja rast cijene za 0,33 posto.\nOd hartija od vrijednosti na slobodnom tržištu najveći promet je ostvaren akcijama emitenta Aerodromi Republike Srpske a.d. Banja Luka, a trgovalo se u iznosu od 995 KM, po prosječnoj cijeni od 0,199 KM, čime je ostvaren rast u odnosu na prošlo trgovanje za 28,39 posto.


Vesić: Da se što više gradi\nBeta\t 23. avgusta 2015. 11:00\nGradski menadžer Goran Vesić izjavio je danas da je cilj gradskih vlasti da Beograd postane grad kranova i da se u njemu što više gradi.\nKako je saopšteno iz Gradske uprave, Vesić je ocenio da će intenziviranje gradnje omogućiti nova radna mesta i veće prihode za Beograd.\n“Kada smo izabrani, u gradu skoro da nije bilo aktivno nijedno veliko gradilište osim tamo gde je država gradila. Sada je situacija drugačija i počelo je da se gradi, ali mi nismo zadovoljni, jer tek kad budemo videli kranove u svim delovima grada, možemo da kažemo da smo uspeli”, ocenio je gradski menadžer.\nKako je naveo, grad je za pet meseci primene Zakona o planiranju i izgradnji prihodovao 2,6 milijardi dinara od investitora, od čega je do sada u budžet uplaćeno skoro 1,2 milijarde dinara.\nVesić je dodao da je gradska građevinska inspekcija tokom proleća popisala sve objekte u izgradnji na teritoriji deset centralnih gradskih opština.\n“Gde god smo utvrdili da postoje zakonski uslovi da se zabrani izvođenje nelegalnih radova, gradska inspekcija je to i učinila. Tokom ove nedelje, zabranjena je dalja gradnja na dve lokacije na Bežaniji, odnosno na Ledinama, a pre par nedelja slična odluka je doneta za nelegalni objekat u Borči”, rekao je Vesić i pozvao građane da prijave nelegalnu gradnju.\nPrema njegovim rečima, novi Zakon o planiranju i izgradnji pokrenuo je niz projekata koji su godinama bili obustavljeni, poput izgradnje tržnog centra “Plazza” u Višnjici, hotela na lokaciji “Tri kralja” u ulici Kralja Milana i stambenog kompleksa na mestu bivšeg IKL na Paliluli.\n“Posle stupanja ovog Zakona na snagu, porastao je broj izdatih građevinskih dozvola za 37 odsto, što je najveći broj od 2009. godine. Investitori lakše dolaze do dozvola a to nam je cilj”, kazao je menadžer.\nKomentarišući Zakon o legalizaciji, Vesić je rekao da trenutno u Beogradu postoji više od 220.000 zahteva za legalizaciju, a da je cilj gradskih vlasti da se legalizuju svi objekti koji ispunjavaju zakonom propisane uslove kao i da investitori legalno grade i plaćaju svoje obaveze.\n“Da bi se to desilo, neophodno je da se jednom zauvek završi legalizacija, da se izmenama Zakona o legalizaciji ubrzaju procedure i da se jasno definiše šta može a šta ne može da se legalizuje kako bi se ovaj proces završio”, kazao je Vesić i dodao da je Beograd spreman da učestvuje u procesu izmena Zakona o legalizaciji.


Partizan: "Hrabri i časni Hezonja, srećno ti bilo" - Naslovi.net vesti\nKošarkaški klub Partizan mt:s konačno se oglasio zvaničnim saopštenjem po pitanju transfera Marija Hezonje u taj klub. Uprkos simpatijama koje je pokazao za crno-bele on neće kariejru nastaviti u Beogradu ali su mu čelnici Partizana zahvalni na lepim rečima.Ovonedeljna halabuka koja je nastala oko "Slučaja Hezonja" polako se stišava i dobija svoj konačni ishod. I dok su mediji prenosili Hezonjine hvalispeve o Partizanu koje je nakon jednog dana morao da demantuje, šampion Srbije... »\nPartizan demantovao kontakt sa Hezonjom\nŽeleli bismo da ponovo dođe vreme u kome bi igrači iz Srbije u Hrvatsku i iz Hrvatske u Srbiju prelazili radi bavljenja sportomPOVODOM velike medijske buke koja je podignuta oko mogućeg dolaska Marija Hezonje u Partizan, oglasio se naš trofejni kolektiv. - Mi direktnih kontakata sa ovim igračem nismo imali. KK Partizan mt:s bila bi čast da takav talenat... »\nKK Partizan: Nismo imali kontakt sa Hezonjom\nKošarkaški klub Partizan saopštio je danas da nije imao direktan kontakt sa hrvatskim košarkašem Mariom Hezonjom.Hrvatski i srpski mediji prethodnih dana bavili su se mogućnošću prelaska Hezonje u Partizan, a sve je dodatno "podgrejala" izjava mladog igrača koji je kazao da izuzetno ceni crno-bele i trenera Duška Vujoševića. - Košarkaškom... »\nPARTIZAN: Nije bilo kontakata sa Hezonjom\nPrethodnih nekoliko dana se u javnosti spekulisalo da će talentovani hrvatski igrač Mario Hezonja pojačati crno-bele. Iz tabora Partizana su izdali zvanično saopštenje vezano za situaciju oko Hezonje. Saopštenje Vam prenosimo u celosti: Povodom velike medijske buke oko mogućeg dolaska u Partizan... »\nKK Partizan: Hezonja je častan i hrabar, ali ne može da sanira štetu\nJedan od najtalentovanijih hrvatskih košarkaša prvo je sa neskrivenim simpatijama govorio o mogućem prelasku u Partizan, da bi na kraju promenio priču i rekao da odlazi u Barselonu. - Povodom velike medijske buke oko mogućeg dolaska Maria Hezonje želimo da kažemo da mi direktnih kontakata sa ovim... »\nPartizan: Hezonja, želimo ti da postaneš veliki igrač!\nPartizan MTS izdao je saopštenje za javnost povodom medijskih napisa da bi mladi hrvatski košarkaš Mario Hezonja mogao da pojača crno-bele. - Želimo da kažemo da direktnih kontakata sa ovim igračem nismo imali. Košarkaškom klubu Partizan MTS bi bila čast da takav talenat dođe kod nas i sa velikim... »\nPartizan: Bez kontakta sa Hezonjom\nPartizan pozdravlja izjave simpatije Hezonje prema Partizanu i nada se da njegov primer neće ostati usamljen, a njemu želi uspešnu karijeru i izrastanje u velikog igrača. Partizan navodi da bi želeo da ponovo dođe vreme u kome bi igrači iz Srbije u Hrvatsku i iz Hrvatske u Srbiju prelazili radi... »\nPARTIZAN: Nismo kontaktirali sa Hezonjom!\nŽeleli bi smo da ponovo dođe vreme u kome bi igrači iz Srbije u Hrvatsku i iz Hrvatske u Srbiju prelazili radi bavljenja sportom, a bez ikakve otadžbinske halabuke i ljutnje - stoji između ostalog u saopštenju KK PartizanMario Hezonja, jedan od najtalentovanijih mladih košarkaša Hrvatske, ali i Evrope, glavna je tema većine sportskih razgovora. Naime, potvrđeno interesovanje Duška Vujoševića i Hezonjino odbijanje da kaže istinu u vezi sa timom u... »\nU Partizanu kažu da nikakvih kontakata sa mladim hrvatskim igračem, nije biloKošarkaški klub Partizan se povodom spekulacija da će sada već košarkaš Barselone mario Hezonja pojačati srpskog šampiona, oglasio saopštenjem u kojem se kaže da kontakti između kluiba iz Humske i hrvatskog košarkaša nisu... »\nKošarkaški klub Partizan izašao je u javnost sa saopštenjem povodom svih priča koje proteklih dana kruže vezane za dolazak hrvatskog supertalentovanog košarkaša Marija Hezonje.Saopštenje prenosimo u celosti. "Povodom velike medijske buke oko mogućeg dolaska u Partizan Maria Hezonje želimo da kažemo da mi direktnih kontakata sa ovim igračem nismo imali. Košarkaškom klubu Partizan bi bila čast da takav... »\nBlicpre 57 minutajoš 1 povezana »\nDanaspre 54 minuta


Istraživači stvorili fleksibilne žice koje bi mogle da posluže kao i baterije - Gradjevinarstvo.rs\n03.07.2014. | Gizmag\nMi bukvalno živimo u ožičenom svetu, sa žicama koje se prototežu tamo i ovamo prenoseći električnu energiju i podatke svuda. Mnoge su vidljive, ali je veći broj njih sakriven u zidovima zgrada, panelima kolima, trupu aviona, ispod zemlje ili pod vodom. Zamislite sada da smo u stanju da pretvorimo svaku od tih žica u bateriju koja ne samo da prenosi električnu energiju, već je i čuva. Dva istraživača sa Univerziteta Centralne Floride (UCF) je zamislila upravo to i osmislila način da koristi nano-tehnologiju da napravi žice sa super-kapacitivnošću koja bi mogla da posluži i kao baterija.\nProfesor Jađan Tomas i njegov doktorant Zenan Ju su zasnovali svoj dizajn na njihovoj sposobnosti da odgajaju „nanobrkove“ oksida bakra u laboratoriji koji bi obezbedili provodnu vezu između unutrašnjeg i spoljašnjeg sloja njihove super-kapacitativne žice.\nTim je prvo započeo sa pravljenjem sloja nanobrkova od izolacionog oksida bakra na spoljnom sloju jedne bakarne žice. Oni su zatim tretirali te brkove sa legurom zlata i paladijuma, pre nego što su finalno deponovali elektrohemijski aktivan sloj mangan oksida na leguru. Kao rezultat toga, nanožice su delovale omotač koji je obuhvatio bakarnu žicu, formirajući prvu elektrodu.\nKako bi dodali drugu elektrodu koja završava uređaj za skladištenje energije, istraživači su obložili prvu elektrodu sa čvrstim elektrolitom i polimerskom particijom, a zatim postavili drugu cilindričnu elektrodu oko toga. Druga elektroda se zatim formirala na isti način kao prva elektroda, ali su nanobrkovi oblikovani na bakarnoj foliji koja se ponašala kao finalna provodnička cev oko spoljašnjosti.\nPraktični ishod toga je da ova žica može pomoći uskoro u ostvarivanju uređaja za skladištenje energije i sisteme koji su fleksibilni, koji se mogu nositi i biti ugrađeni direktno u materijale, odeću ili tekstil.\nLagani, savitljvi superkapacitativni kablovi takođe mogu pomoći da elektronski uređaji budu još manji i više prenosivi nego što su danas, značajno smanjujući veličine baterija, ili inkorporirajući žice za energetsko skladištenje u uređaju kako bi se zamenile baterije. Takođe, ove žice bi mogle pronaći primenu u našim kućama i javnim prostorima, gde bi se koristile kao provodnici i skladišteni uređaji električne energije.\nIako je potrebno još rada na njima, tehnika koju je tim koristio za rast nanobrkova bi mogla biti ponovljena i na drugim vrstama materijala. Korišćenje bakarne žice je samo početal - predviđeno je, da kako tehnologija napreduje, druga vlakna i kablovi budu pravljeni sa sličnim nanostrukturama koje takođe prenosi i skladište energiju.\nIstraživanje tima naučnika sa Univerziteta Centralne Floride je nedavno objavljeno u časopisu „Nature“.


POTRESNA ISPOVEST NEBOJŠE ČOVIĆA: Korona mi je udarila na srce, borio se sa upalom pluća | Novosti.RS\nOtkrio je da mu je sada stanje znatno bolje.\n"Sad sam dosta dobro u odnosu na to kad je bio udar. Nisam govorio jer to ne treba da bude marketinška podloga. Imao sam sreću da nemam neke probleme da sa pneumonijom, ali udarilo je u srce, veliku apsolutu i sve je bilo iznenada. Nisam ni ja pomišljao da je korona, ali su rezultati pokazali. Čudni noćni snovi, koji ne mogu da se prepričaju, lokve znoje, gubitak energije", kazao je prvi čovek Zvezde.\nPohvalio je Čović tom prilikom zdravstveni sistem Srbije, istakao je da mu nije najjasnije gde se zarazio. Takođe poziva ljude da se vakcinišu...\n- Preturao sam po glavi gde sam mogao da se zarazim i shvatio da je to jalov posao. I u fabrici i u firmi su bile preduzete maksimalne mere... Mislim da me je spaslo to što sam redovno uzimao suplemente, vitamine, čuvao sam se, nosio masku, dezinfekcija, pa ne možete na neki način uhvatiti da smanijte određene rizike. LJudi, vakcinišite se", istakao je on i dodao:\n"Bio sam negde između, imao sam i ja termin, nisam baš kritična grupa i preskočio sam termin, a posle tri dana... Da sam dobio vakcinu - ko zna. LJudi treba da se vakcinišu, svejedno je koja je vakcina", podvukao je Čović.\nNebojša Čović korona virus KK Crvena zvezda Sport košarka\nSAMO što je ekipa ušla u ritam sreda-subota kako bi nadoknadila odložene i odigrala redovne utakmice Košarkaške lige Srbije, kraljevačka Sloga opet je na prinudnoj kovid pauzi.\n29. 01. 2021. u 17:32


Indeksi cena proizvođača proizvoda poljoprivrede i ribarstva, mart 2020. | Republički zavod za statistiku Srbije\nIndeksi cena proizvođača proizvoda poljoprivrede i ribarstva, mart 2020.\nCene proizvođača proizvoda poljoprivrede i ribarstva u martu 2020. godine, u odnosu na isti mesec 2019. godine, povećane su za 1,1%.\nPosmatrano po glavnim grupama proizvoda, u odnosu na isti mesec prethodne godine, najveći uticaj na rast cena zabeležen je u grupama: Stoka i živina (8,4%) i Voće (33,2%).\nCene proizvođača proizvoda poljoprivrede i ribarstva u martu 2020. godine, u odnosu na februar 2020. godine, u proseku su povećane za 0,1%.\nPosmatrano po glavnim grupama proizvoda, u odnosu na prethodni mesec, najveći uticaj na rast cena zabeležen je u grupama: Stoka i živina (0,4%) i Voće (13,6%).\nCene proizvođača proizvoda poljoprivrede i ribarstva u periodu januar-mart 2020. godine, u odnosu na isti period 2019. godine, u proseku su smanjene za 0,6%.\nPosmatrano po glavnim grupama proizvoda, u periodu januar-mart 2020. godine u odnosu na isti period 2019. godine, najveći uticaj na pad cena zabeležen je u grupama: Žita (-0,6%) i Povrće (-38,8%).


10 najboljih noćenja s doručkom u Vico Equense - TripAdvisor\nSmeštaj s uslugom doručka (B&B) - Vico Equense, Italija\nNoćenja s doručkom/Pansioni (Vico Equense)\nNoćenja s doručkom - Vico Equense\n41 od 101 objekta odgovara vašim filterima. Obriši sve filtere\nBr. 1 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 2 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 3 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 4 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 5 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 6 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 7 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 8 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 9 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 10 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 11 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 12 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 13 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 14 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 15 od 41 – objekti sa najboljim odnosom cena/kvalitet – Noćenja s doručkom - Vico Equense\nBr. 16 od 41 – objekti sa najboljim odnosom cena/kvalitet – Noćenja s doručkom - Vico Equense\nPrikaži sve povoljne ponude (10) počev od 527 US$\nBr. 17 od 41 – objekti sa najboljim odnosom cena/kvalitet – Noćenja s doručkom - Vico Equense


Vesti online / Slobodno Vreme / Auto-moto / Svetska premijera: Mercedes CLA za 2019. (VIDEO)\nSvetska premijera: Mercedes CLA za 2019. (VIDEO)\nMercedes je u utorak u Las Vegasu predstavio drugu generaciju svoje kompaktne kupe-limuzine CLA.\nNovi Mercedes CLA zadržao je prepoznatljivu siluetu prethodnika, uz moderniji dizajn u skladu sa najnovijom generacijom Mercedesovih kompaktnih automobila sa prednjim pogonom.\nNajmanja kupe-limuzina sa značkom "trokrake zvezde" duža je i šira u odnosu na prvu generaciju, a za nijansu je niža nego ranije, pa auto izgleda sportskije nego pre.\nSa dimenzijama 4.688/1.830/1.439 mm, novi CLA je duži za 48 mm i širi za 53 mm u poređenju sa prethodnikom.\n* Raketni Smart sa 2.000 KS koji je legalan za saobraćaj (VIDEO)\n* Retromanija: Od modernog BMW-a 135i prave legendarni 2002 (VIDEO)\n* Srpski vozač u 2018: Između želja i mogućnosti\nPovećano je i međuosovinsko rastojanje koje sada iznosi 2.729 mm, što je za 30 mm više nego na odlazećem modelu.\nSa druge strane, nešto prostora je žrtvovano u prtljažniku, pa gepek ima korisnu zapreminu od 460 litara, odnosno za 10 litara manje nego ranije.\nPoput većine novih Mercedesa, i CLA za 2019. ima moderno dizajniranu kabinu sa savremenim MBUX multimedijalnim sistemom, prepoznatljivim po velikom ekranu koji čine dva spojena tableta u kokpitu.\nLevi digitalni ekran menja nekadašnju konvencionalnu instrument tablu, a desni opslužuje funkcije multimedije i navigacije, dok se komande klima uređaja i dalje nalaze ispod, na centralnoj konzoli, i sastoje se od klasičnih dugmića i prekidača.\nStandardno, displeji imaju dijagonale od po 7 inča, dok se uz doplatu mogu dobiti veći, promera 10,25 inča.\nInače, Mercedes je MBUX sistem u novom CLA , osim standardnim "tačpedom" koji se nalazi između vozača i suvozača, opremio i gestovnim komandama.\nNa svetskoj premijeri, koja je održana na Međunarodnom sajmu elektronike u Las Vegasu, prikazana je verzija CLA 250 pogonjena 4-cilindarskim 2.0 turbo benzincem, koji proizvodi 225 ks (165 kW) i razvija 350 Nm maksimalnog obrtnog momenta.\nZa prenos snage upotrebljen je sedmobrzinski automatizovani menjač sa duplim kvačilom, a pored varijante sa prednjim pogonom, kupci će moći da izaberu i opciju sa pogonom na sva 4 točka.\nInformacije o performansama nisu saopštene, ali zna se da maksimalna, elektronski ograničena brzina ovog modela iznosi 209 km/h.\nMercedes na premijeri nije otkrio više detalja o pogonskoj gami, a očekuje se da motorizaciji uglavnom bude preuzeta od A klase.\nOsnovnu benzinsku varijantu trebalo bi da predstavlja Mercedes CLA 200 koji za pogon koristi četvorocilindarski 1.3 litarski motor od 163 ks i 250 Nm, dok će Evropljani na raspolaganju imati i dizel opciju najverovatnije opremljenu 1.5 l motorom sa četiri cilindra koji razvija 116 ks i 260 Nm.\nKasnije bi trebalo da stignu i sportskije AMG varijante, CLA 35 i CLA 45.\nNovi Mercedes CLA izrađivaće se u fabrici u Kečkemetu, u Mađarskoj, a u prodajne salone stiže u maju 2019.


Vladimir Ilić, svjedok odbrane Sretena Lukića\nSudeći po današnjoj raspravi na suđenju "Kosovskoj šestorki" bivših srpskih zvaničnika, odbrana policijskog generala Sretena Lukića ne spori da su pripadnici MUP učestvovali u više masovnih ubistava na Kosovu u proleće 1999. godine. Odbrana, međutim, nastoji da dokaže da gotovo niko, pa tako ni general Lukić koji je u to vreme bio načelnik Štaba MUP za Kosovo, nije znao za zločine nad Albancima. Svedočeći u Lukićevu odbranu, bivši pripadnik 122. brigade Posebnih jedinica policije (PJP) Vladimir Ilić kaže da, iako je bio na Kosovu, nije čuo za masovna ubistva koja su policajci počinili u Đakovici i Suvoj Reci, kao i u selima Meja, Bela Crkva, Kotlina i Izbica.\nSvedok tvrdi da nikada nije dobio bilo kakvo naređenje da se Albanci ubijaju, pljačkaju i proteruju sa Kosova, niti da im se pale kuće, a lična dokumenta oduzimaju i uništavaju. Kaže, takođe, da kao komandir čete PJP na Kosovu nikada nije samoinicijativno izdao naređenje da bilo šta od toga bude sprovedeno. Naprotiv, policija je, tvrdi, štitila Albance i ubeđivala ih da ne napuštaju domove.\nPoput nekolicine prethodnih svedoka Lukićeve odbrane i Ilić je tvrdio da Štab MUP za Kosovo nije izdavao naređenja Posebnim jedinicama policije. Odluke o njihovoj upotrebi je, kako je objasnio, donosio načelnik Uprave policije MUP Srbije uz odobrenje komandanta PJP. Obe funkcije je 1999. godine obavljao general Obrad Stevanović, pa po Ilićevom svedočenju ispada da je upotreba posebnih jedinica bila isključivo u njegovim rukama.\nPošto je tvrdio da je njegova brigada PJP najmanje u jednom slučaju bila potčinjena Vojsci Jugoslavije, pravo na unakrsno ispitivanje su iskoristili branioci vojnih generala Nebojše Pavkovića i Vladimira Lazarevića. Odgovarajući na njihova pitanja, svedok je priznao da je naređanje da se pretpotčini Prištinskom korpusu VJ dobio samo usmeno, a ne i na papiru, ali je ostao pri tvrdnji da se policija borila pod vojnom komandom.


Moto GP: Čudesan Markesov pol za rekord kraljevske klase\n10 Avg 2019 - 15:23 Sport Link\nKako prenosi Sport Klub, vozač Repsol Honde Mark Markes osvojio je pol poziciju pred 11. trku sezone Moto GP šampionata, Veliku nagradu Austrije.\nMarkes: Želeo sam još brže\nAktuelni šampion kraljevske klase Mark Markes istakao je zadovoljstvo posle osvajanja rekordne pol pozicije u najjačoj kategoriji na Velikoj nagradi Austrije.\nVozač Repsol Honde je još jednom bio dominantan u kvalifikacijama, a na „Red Bul ringu“, pred 11. trku sezone, pretekao je Mika Duana po broju pol pozicija. Markes ih sada u kraljevskoj klasi ima 59, a u Špilbergu je u kvalifikacijama za nešto više od četiri desetinke pobedio Fabija Kvartarara na Petronas Jamahi.\n„Bio je to veoma dobar krug, a da budem iskren, želeo sam da pređem granicu (ispod minuta i 23 sekunde), ali sam napravio grešku u poslednjem sektoru, otišao sam preširoko, bila je to deseta krivina, ali u svakom slučaju odradili smo odličan posao. Posebno smo u četvrtom treningu imali odličan ritam, to je najvažnije, sada je najvažnije da ustanovimo koji pneumatici će biti najbolji za trku, meke zadnje rade veoma dobro, pokušaćemo da se borimo do kraja, pa ćemo videti kako ćemo završiti“, istakao je Markes.\nŠpanski motociklista, inače, nikada nije slavio na „Red Bul ringu“ i to je jedina staza na kojoj se još nije našao na najvišem stepeniku pobedničkog postolja u najjačoj klasi. Da li će mu to poći za rukom saznaćete u nedelju od 14 časova, uz direktan prenos na Sport Klubu.


Objavljena imena i prezimena: Ovo su najveće plaće u KS koje finansiraju građani\nNaslovnica NAJNOVIJE Politika Objavljena imena i prezimena: Ovo su najveće plaće u KS koje finansiraju...\nSarajevo – Objavljujemo plaće direktora pojedinih javnih ustanova i preduzeća u Kantonu Sarajevo te pojedinih dekana fakulteta Univerziteta u Sarajevu, čija su primanja enormno visoka te na godišnjem nivou pojedinci inkasiraju i više od 65.000 KM. U isto vrijeme obični radnici u FBiH mogu se nadati mjesečnoj plaći do 800 KM.\nSkupština Kantona Sarajevo (KS) danas raspravlja o Nacrtu zakona o plaćama i naknadama članova organa upravljanja i drugih institucija KS, kantonalnih javnih preduzeća i javnih ustanova čiji je osnivač KS.\nNa osnovu podataka Porezne uprave FBiH vidljivo je da postoji priličan disbalans kada je riječ o regulisanju visine plaće za direktore javnih preduzeća i javnih ustanova u KS.\nKoliko je unosno obavljati neku od rukovodećih funkcija u javnim institucijama u KS pokazuje spisak mjesečnih i godišnjih primanja pojedinih direktora. Tako na osnovu podataka Porezne uprave FBiH dekani određenih fakulteta na Univerzitetu Sarajevo imaju mnogo veće plaće u odnosu na svoje kolege.\nPojedini dekani mjesečno zarađuju i više od 7.000 KM\nTako je za devet mjeseci u 2015. godini dekan Fakulteta za saobraćaj i komunikacije Sarajevo Samir Čaušević naplatio 65.929 KM, odnosno prosječno po mjesecu 7.325 KM.\nEnormno visoku plaću ima i dekan Političkih nauka Šaćir Filandra koji je devet mjeseci u 2015. godini naplaćivao mjesečno po 6.000 KM. U istom periodu rektor Univerziteta u Sarajevu Muharem Avdispahić ima mjesečnu plaću od 4.000 KM.\nNedžad Korajlić, dekan Fakulteta za kriminalistiku, kriminologiju i sigurnosne studije ima plaću višu od 5.000 KM, kao i Dijana Avdić, dekanesa Fakulteta zdravstvenih studija.\nDekan Filozofskog fakulteta u Sarajevu Salih Fočo mjesečno prima 5.658 KM.\nKolika je razlika pojedinih dekana u odnosu na njihove kolege najbolje ilustrira podatak da dekanesa Akademije likovnih umjetnosti u Sarajevu Marina Finci ima mjesečnu plaću u iznosu od 1.833 KM.\nVelike mjesečne svote zarađuju i rukovodioci pojedinih javnih preduzeća, poput Nedima Hrelje iz JU Apoteke Sarajevo, koji je za devet mjeseci u 2015. godini zaradio više od 51.000 KM, odnosno više od 5.700 KM mjesečno.\nU istoj ustanovi Kemal Dževlan mjesečno inkasira više od 5.000 KM.\nAlma Pinjić iz Kantonalnog javnog komunalnog preduzeća za sahrane i upravljanje grobljem “Pokop” mjesečno inkasira više od 3.600 KM. Sada već bivši direktor Univerzitetskog kliničkog centra u Sarajevu Rusmir Mesihović je za osam mjeseci u 2015. godini primio nešto manje od 45.000KM.\nMjesečna primanja Dževada Kadribegovića, direktora Kantonalnog stambenog fonda Sarajevo na godišnjem nivou iznose više od 115.000 KM, a Fuada Damadžića, direktora Fonda KS za izgradnju stanova, blizu 54.000 KM na godišnjem nivou.\nMinistri u Vladi KS primaju neuporedivo manje\nS druge strane, premijer Kantona Sarajevo Elmedin Konaković ima plaću u iznosu od 2.760 KM. Plaće ministara u Vladi KS u zavisnosti od ministarstva iznose do 2.900 KM, što je neuporedivo manje u odnosu na pojedine direktore javnih preduzeća.\nZa vrijeme dok su obnašali funkcije ministara u Vladi KS u 2015. godini Nermin Pećanac i Predrag Kurteš mjesečno su primali više od 3.500 KM.\nPlaće poslanika u Skupštini KS kreću se od 2.000 do 2.900, koliko mjesečno prima predsjedavajuća Skupštine Ana Babić.


Lajčak priprema nastavak dijaloga, javnost pesimistična – GracanicaOnline.Info\nЛајчак припрема наставак дијалога, јавност песимистична\n26. novembra 2021. 3 min read\nSpecijalni predstavnik Evropske unije za dijalog Beograda i Prištine Miroslav Lajčak nastavlja da priprema novi sastanak srpskog predsednika Aleksandra Vučića i prištinskog premijera Aljbina Kurtija. Nakon Beograda, posetio je i lidere institucija u Prištini, a mi smo istraživali kada bi mi moglo da dođe do susreta na visokom nivou.\nGlavno pitanje, kako je sinoć u Prištini rekao Miroslav Lajčak, nije kada će se održati sastanak Vučića i Kurtija, već njegovi pozitivni rezultati. A može li se do njih doći, ako pregovaračke strane ne mogu da se dogovore ni oko tema?\n“Mislim da je potrebno smiriti strasti, deeskalirati situaciju, vratiti se pregovorima. Pozitivno je ono što vidimo od gospodina Lajčaka, on je bio u Beogradu, juče i danas u Prištini, nadamo se da će dati rezultate u pregovorima, jer samo pregovorima mogu da se reše ove stvari”, smatra koordinator Nacionalnog konventa o EU za Poglavlje 35 Dragiša Mijačić.\nBez većeg pritiska međunarodnih aktera, teško da će biti pomaka u nastavku dijaloga, smatraju poznavaoci političkih prilika.\n“Ako mogu da se usudim da prognoziram, pre izbora u Srbiji neće biti nijednog većeg koraka ili napretka u dijalogu. Može da dođe do nekih sastanaka, ali ne do nečeg suštinskog“, mišljenja je novinar Ljeart Hodža.\n“Ova poseta koja se održala juče bila je primarno da se ono što je dogovoreno u Briselskom dijalogu implementira sa obe strane. Međutim izjave Vjose Osmani i Aljbina Kurtija pokazuju da Kosovo nije previše raspoloženo da raspravlja o dijalogu sa gledišta neke trenutne situacije. Znamo da oni traže da Srbija prizna nezavisnost Kosova, a politička situacije je takva da se to neće desiti uskoro, ako je to jedini, ajde da kažem, uslov Kosova, mislim da se ti pregovori neće nastaviti i neće biti konstruktivni već neko duže vreme“, ističe civilni aktivista Rajko Jovanović.\nPrema najavama iz Evropske unije Kurti i Vučić bi trebalo da se sastanu do kraja godine, međutim, nema naznaka da će naredna runda dijaloga doneti i nešto novo.\n“To što nakon sastanka sa predsednikom Vučićem i premijerom Kurtijem opet nemamo potvrđen novi datum sastanka mislim da ne može ova poseta da se okarakteriše kao uspešna, jer izgleda da stranke ipak nisu spremne za novi sastanak. A to što tehničke ekipe nisu imale nijednu šansu da se slože oko agende budućeg sastanka znači da, iako dođe do trećeg sastanka Vučića i Kurtija, to će više značiti Lajčaku, nego Vučiću ili Kurtiju, odnosno građanima Kosova i Srbije“, kazao je Hodža.\n„Pesimista sam po pitanju da će se tu nešto dogovoriti. Već se oseća kao da se na tim razgovorima vrti jedna pokvarena ploča, gde se stvari ponavljaju, kao vi nas priznajte, mi nećemo i tu se prosto stavlja tačka“, rekao je Jovanović.\nStav Prištine i Beograda ostaje nepromenjen. Dok lideri institucija u Prištini insistiraju na priznanju takozvanog Kosova, za Srbiju i Srbe na Kosovu i Metohiji je prioritet Zajednica srpskih opština i pitanja ključna za bolji život svih građana.\nTags: Aljbin Kurti Aleksandar Vučić Evropska unija Zajednica srpskih opština Lajčak priprema nastavak dijaloga Miroslav Lajčak\nPrevious Vlade Kosova i Albanije potpisale 13 sporazuma\nNext Zakon o upotrebi jezika na Kosovu samo mrtvo slovo na papiru


EK uskoro izdaje izveštaj o napretku regiona\nEvropska komisija će 14 oktobra izdati godišnji izvještaj o postignutom napretku u državama kandidatima ili potencijalnim kandidatima za članstvo u Uniji, kao i strateški dokument u kojem se ukazuje na glavne prioritete u narednoj godini, najavio je direktor Direktorata Evropske komisije za proširenje Majkl Li, koji je bio gost Međunarodnog centra Vudro Vilson u Vašingtonu.\nU predstojećem izvještaju Evropske komisije biće razmotren napredak u Turskoj, Hrvatskoj, Makedoniji, Crnoj Gori , Albaniji i Islandu, najavio je zvaničnik komisije, navodeći neke od glavnih izazova, na koje će biti ukazano.\n“Prije svega riječ je o izazovima koje nameću ekonomska i finansijska kriza, koja je duboko pogodila Evropsku uniju i SAD. Naši partneri na Balkanu i u Turskoj takođe su se suočili sa velikim poteškoćama. Drugo istaknuto pitanje je regionalna saradnja, gdje postoje problemi, uglavnom zbog statusa Kosova i različitih stavova zemalja u regionu prema tom pitanju.”\nU Kosovu će biti riječi u zasebno dokumentu, istakao je Majkl Li.\n”Ove godine izdaćemo studiju izvodljivosti o načinima na koje Kosovo takođe može da se približi Evropskoj uniji, u okvirima naše svobuhvatne politike za region. U njoj ćemo razmotriti niz oblasti, od trgovine, slobodnog kretanja građana, do učešća u agencijama Evropske unije i regulatornim tijelima, preko kojih bismo ohrabrili ekonomski razvoj i dalju stabilnost na Kosovu, uz nadu da će se stvoriti uslovi, koji će nam omogućiti da prevaziđemo razlike u pogledu kosovskog statusa.”\nEvropska komisija iznijeće i prijedloge za prevazilaženje spornih pitanja u bilateralnim odnosima zemalja u regionu, koja se odnose na proces pomirenja, status manjina i razgraničenje. Takođe će biti biti riječi o pitanju slobode kretanja građana, u okviru koga je, naglašava Li, napravljen impresivan napredak, postizanjem sporazuma o uvođenju bezviznog režima za građane Srbije, Crne Gore i Makedonije.\n“To je izuzetno važno ako na primjer u Srbiji 60 do 70 odsto mlađih ljudi nikada nije napustilo zemlju. Kako mogu da igraju svoju ulogu kao mladi Evropljani i učestvuju u izgradnji Evrope u budućnosti, ako nisu imali priliku da uspostave kontakt sa svojim vršnjacima u ostalim zemljama.”\nLi je zaključio da Evropska Unija potvrđuje posvećenost procesu proširenja, koji je zasnovan na obećanju o evropskoj perspektivi regiona, ali i obavezama zemalja da ispune neohodne preduslove za članstvo u Uniji.


Najbolji u pobedničkoj ekipi bio je Džastin Kobs sa 24 poena i pet asistencija, Melvin Edžim je postigao 17 poena uz devet skokova, dok je Danilo Nikolić upisao 14 poena i šest skokova.\nU ekipi iz Ljubljane bolji od ostalih bio je Jaka Blažič sa 26 poena, šest skokova i tri asistencije, Luka Rupnik je dodao 11 poena uz tri asistencije, a Kendrik Peri je postigao 10 poena uz tri skoka.\nBudućnost se nalazi na drugom mestu ABA lige sa 19 pobeda i tri poraza, dok je ekipa Cedevita Olimpije na šestom mestu sa 16 pobeda i pet poraza.\nU sledećem kolu ABA lige Budućnost gostuje Krki, a Cedevita Olimpija gostuje Mornaru u Baru.\nDanas je i ekipa Partizana odigrala svoje zaostalo kolo u kojem je savladala tim FMP-a na svom terenu rezultatom 97:74.\nFoto: Screenshot/rezultati.com / screenshot


TotalCar.rs » Kako je Toyota Mirai povezana sa kravljim izmetom?\nnovo, TOP, Toyota, Video\nToyota je udružila snage sa režiserom Morganom Spurlokom, kako bi kreirali novi video koji promoviše Mirai (2016).\nPrvi klip, čiji naziv se može prevesti kao “Pogonjen na sranje”, prvi je klip u seriji “Pogonjen na bilo šta”, i obaveštava nas o tome da kravlji izmet može biti transformisan u vodonik, koji može da pogoni Mirai.\nBob Karter, viši potpredsednik Toyote za američko tržište, kaže da ova kompanija posebnu pažnju pridaje vodoniku, zbog njegovog velikog potencijala koji ima kao obnovljiv izvor energije. To je, prema njegovom mišljenju, tek početak za ovo gorivo, ali oni vide potencijal i prave dugoročnu investiciju za budućnost.\nPodsećanja radi, Mirai košta 57.500 dolara i ima pogon na gorive vodonikove ćelije, što ovom modelu obezbeđuje da od o do 100 km/h ubrzava za 9 sekundi, uz mogućnost putovanja i do 483 km na samo jedno punjenje rezevoara za hidrogen.


Si odao poštu Mau pred održavanje proslave 70. godišnjice NRK\nTanjug 30. septembra 2019. 14:12\nPEKING – Lider kineske Komunističke partije i predsednik Kine Si Đinping predvodio je danas visoke zvaničnike u odavanju pošte osnivaču kineske komunističke države Mao Cetungu pred sutrašnje održavanje proslave 70. godišnjice Narodne Republike Kine.\nSi se tri puta poklonio pred Maovom statuom u njegovom mauzoleju na trgu Tjenanmen, preneo je AP.\nVeruje se da je ovo prva Sijeva poseta mauzoleju od 2013, kada je proslavljana 120. godišnjica Maovog rođenja, navela je agencija.\nOn se popeo i na obližnji spomenik Narodnim herojima kako bi odao poštu stradalima na današnji Dan mučenika.\nPored visokih partijskih zvaničnika, više od 4.000 Kineza, uključujući visoke vojne veterane i visoke zvaničnike u penziji, rođake mučenika, nosioce nacionalnih medalja i počasnih titula i članove omladinske organizacije posetili su spomenik kako bi položili cveće i vence.\nSi će sutra nadgledati paradu na kojoj će biti predstavljeno novo oružje, uključujući i raketa koja može da nosi nuklearno punjenje, a može da stigne do SAD za 30 minuta.\nRaketa „Donfeng 41“ jedno je u nizu novih oružja za koje kineski mediji ocenjuju da bi moglo da bude prikazano tokom parade, ali tu su i supersonični dron i robotizovana podmornica.\nNarodna oslobodilačka armija, najveća vojska na svetu sa dva miliona pripadnika i druga po godišnjem budžetu iza SAD, radi i na proizvodnji borbenih aviona, prvog kineskog nosača aviona i podmornica na nuklearni pogon.\n„Na paradi u utorak učestvovaće 15.000 vojnika, više od 160 aviona i 580 komada vojne opreme“, najavio je portparol ministarstva odbrane Caj Džu Jun.\n„Mnogo novog oružja biće prikazano prvi put „, rekao je Caj, a na pitanje da li će među njima biti i „Dongfeng 41“ rekao je: „Molim vas, sačekajte i vidite.“\nJoš nisu objavljei detalji o „Donfgangu 41“, ali Centar za strateške i međunarodne studije u Vašngtonu navodi da bi ta raketa mogla da ima najveći domet na svetu od 15.000 kilometara.\nAnalitičari kažu da bi DF-41, koji lete 25 puta brže od zvuka, mogli biti sposobni da dođu do SAD za 30 minuta, noseći do 10 bojevih glava za odvojene mete, što je tehnologija koja se višestrukO koristila za nezavisno ciljanje više meta.\nTrenutna glavna kineska raketa „Donfeng 31“ ima domet od više od 11.200 kilometara, tako da je u njenom dometu veći deo kontinentale Amerike.\nVlada u Madridu: Španija ne priznaje Kosovo, sporazum s…\nPolicajac iz Rabovog obezbeđenja zaboravio pištolj u avionu


Srbija: Smena ministra Stefanovića po komunističkom modelu / Srbija / zone / home page - Osservatorio Balcani e Caucaso Transeuropa\nPolitička karijera Nebojše Stefanović, aktuelnog ministra odbrane i člana Predsedništva Srpske napredne stranke (SNS), bliži se kraju. Ništa neobično, moglo bi se rutinski zaključiti. Usponi i padovi bili su i jesu gotovo svakodnevica otkad je sveta, veka, politike i političara. Ono što, međutim, predstavlja specifikum u slučaju doskora jednog od najbližih i najvernijih saradnika Aleksandra Vučića je način, odnosno mehanizam koji je pokrenut širom Srbije, praktično kao predigra za smenu Stefanovića sa svih partijskih i državnih funkcija. Copy – paste zahtevi stižu iz sve više odbora SNS-a, od juga Srbije do nekih centralnih beogradskih opština koji, kao po komandi, bez neke velike rasprave, traže Stefanovićevu odgovornost.\nU isto vreme, dok među članstvom, poput eha, širom Srbije odjekuju kritike na račun Stefanovića, a prorežimski tabloidi daju dominantan ton takvoj opštoj atmosferi, predsednik Srbije i predsednik Srpske napredne stranke, vrlo uzdržano govori o mogućem ishodu ove unutarstranačke rasprave.\n”Da vodim hajku i harangu protiv nekoga iz sopstvene stranke ne pada mi na pamet“, rekao je Vučić naglašavajući da od samog Stefanovića zavisi da li će ostati ministar.\nNe objašnjavajući šta ova konstatacija zapravo znači, Aleksandar Vučić je prepustio ulogu svog glasnogovornika članstvu i retkim funkcionerima SNS-a koji većinom izbegavaju da se izjašnjavaju o ovom pitanju.\nPrvi se oglasio Vladimir Đukanović , narodni poslanik, koji važi za “čoveka od poverenja” Aleksandra Vučića. On je u objavi na fejsbuku zatražio smenu rukovodstva Gradskog odbora SNS Beograda, uključujući i Stefanovića.\n”Pošto nisam član Opštinskog odbora SNS Voždovac, kao što nisam ni član gradskog odbora SNS Beograd, ali sam član Predsedništva i Glavnog odbora stranke, i ujedno sam narodni poslanik u Skupštini Srbije, imam potrebu kao neko ko voli svoju stranku i koji je u prvih 50 njenih osnivača, javno da se izjasnim da sam apsolutno za smenu kompletnog gradskog odbora SNS Beograd, sa posebnim akcentom da sam za smenu predsednika gradskog odbora SNS Beograd [Nebojše Stefanovića, prim. aut.]”, napisao je Đukanović na fejsbuku.\nU saopštenju sa sednice Opštinskog odbora SNS beogradske opštine Rakovica se navodi da opštinski odbor deli ocenu članstva da Stefanović već duže vreme ne obavlja dobro svoju stranačku funkciju i da je usled brojnih afera, a pre svega afere prisluškivanja , ugrožena bezbednost predsednika Aleksandra Vučića i članova njegove porodice.\nNaprednjaci iz Rakovice su ”duboko razočarani lošim radom Stefanovića na mestu predsednika Gradskog odbora SNS Beograd“ i, u skladu sa Statutom stranke, traže da se pokrene postupak za smenu Stefanovića sa funkcije koju obavlja u gradskom odboru.\nI Gradski odbor vladajuće stranke u Čačku doneo je jednoglasno odluku da se Izvršnom odboru stranke preporuči da se Stefanović smeni sa mesta ministra odbrane i isključi iz stranke. Na sastanku su iznete primedbe da Nebojša Stefanović, u vreme dok je bio ministar policije i kada je posedovao informacije vezane za delatnost kriminalne grupe Veljka Belivuka, koja je ugrožavala i bezbednost predsednika Srbije Aleksandra Vučića, ta saznanja nije podelio sa Vučićem, ali ni sa ostalim ljudima zaduženim za Vučićevu bezbednost.\nZa odbor SNS na Vračaru , jednoj od centralnih opština u srpskoj prestonici, uz prisustvo Nikole Selakovića, ministra inostranih poslova, Tomislava Momirovića, ministra građevinarstva, i Gorana Vesića, zamenika gradonačelnika Beograda, uz isti zahtev, Stefanoviću je zamereno “nezakonito prisluškivanje predsednika”.\nNebojša Stefanović se, za sada, suzdražava od davanja bilo kakvih izjava iako je u decembru 2019. godine, povodom “afere Krušik”, rekao da je potrebno samo da Vučić zatraži njegovu ostavku i da bi je imao u najkraćem roku, baš kao što može i da ga smeni.\nU međuvremenu se mnogo toga izdešavalo što je očigledno poremetilo odnose dvojice saboraca. Rezultat je pomalo čudna situacija u kojoj Vučić, bar ne direktno, ne traži ostavku od Stefanovića, niti je ovaj, za sada, nudi.\nVučić je stajao svojom nepodeljenom podrškom iza Stefanovića u trenucima kada je njegov pulen bio optuživan da je falsifikovao diplomu. Predsednik Srbije se nije mnogo obazirao ni na optužbe da se Stefanovićev otac bavi trgovinom oružjem i mnogim drugim situacijama kada je na meti kritike bio bivši ministar policije.\nOno što Vučić ne prašta nisu, dakle, optužbe za korupciju, nelegalno bogaćenje, lažni doktorati. Crvena linija koja, međutim, ne sme da se pređe je potpuna vernost, slepa poslušnost i bespogovorna privrženost Aleksandru Vučiću i njegovoj porodici.\nNa tom testu je, izgleda, pao upravo Nebojša Stefanović i to onog trenutka kada je Vučić saznao da je navodno prisluškiva. Istine radi, kako je to objasnio bivši inspektor MUP Srbije Nebojša Trbović , predsednik i članovi njegove porodice nisu direktno prisluškivani. Oni su zapravo 1882 puta razgovarali sa 26 osoba koje su bile na merama prisluškivanja. Iako, kako je to rekao Aleksandar Vulin , nije bilo nijednog elementa prekršajnog ili krivičnog dela, niti je ijedna od tih osoba optužena ili osuđena, Stefanović je učinio pragreh jer nije o tome lično obavestio Aleksandra Vučića, već je predsednik do tih informacija došao, kako je objasnio, preko jednog “poštenog policajca”.\nTu vrstu greške, ako nije reč čak o Stefanovićevoj nameri da se poverljivim saznanjima lično obezbedi, Vučić ne prašta. Ceh plaćaju gotovo svi Stefanovićevi ljudi iz vremena dok je bio ministar unutrašnjih poslova, od Dijane Hrkalović, bivše državne sekretarke, do najsitnijih službenika koji se bili bliski bivšem rukovodstvu MUP-a.\nPo logici stvari, na red je došao i sam Stefanović ali budući da se radi o čoveku koji mnogo zna, upotrebljava se mnogo suptilniji metod, još iz vremena Slobodana Miloševića poznat kao “idejno-politička diferencijacija”. Dakle, nema brutalne smene ili hapšenja jer bi to moglo da izazove nekontrolisanu štetu i po Vučića i po vladajuću stranku. Sav posao obavlja stranačka infrastruktura koja služi kao neka vrsta Vučićevog trbuhozborca, a sa druge strane svima je jasno da će ishod zavisiti od procene i odluke Vučića i spremnosti Stefanovića da sarađuje sa predsednikom države. Sve ostalo je jeftina zabava za članstvo vladajuće stranke i srpsku javnost koja ima još jednu temu koja će prekriti mnogo važnije probleme sa kojima se građani svakodnevno suočavaju.


5. decembra 2021. - Srbija Vesti\nMinistar građevine, saobraćaja i infrastrukture Tomislav Momirović izjavio je da Vlada Srbije neće uraditi ništa bez završetka studije o proceni uticaja na životnu sredinu projekta „Jadar“, „a osim toga, još 17 institucija treba da se izjasni o tom projektu“. „I onda će građani pred sobom imati sve relevantne podatke. Odluke nećemo donositi bez građana, kojima […]\nRepublički fond za zdravstveno osiguranje (RFZO) saopštio je da nisu tačni navodi da će od ponedeljka, 6. decembra, prestati da rade kovid laboratorije Doma zdravlja u Nišu zbog nestašice reagenasa i sanitetskog materijala. „Nije tačno da se radi o kovid laboratoriji niti je tačno da će bilo koja laboratorija prestati sa radom jer nisu odobrena […]\nU prethodna 24 časa u Srbiji je preminula 41 osoba od posledica infekcije virusom korona pa je ukupan broj smrtnih slučajeva od početka epidemije povećan na 11.917. Po podacima Instituta za javno zdravlje Srbije, testirani su uzorci 8.901 osoba a kod 1.244 je potvrdjeno prisustvo virusa. Na bolničkom lečenju je 3.511 pacijenata, a na respiratorima […]\nTeniska reprezentacija Srbije dobila je danas uoči žreba u Madridu posebnu pozivnicu za završni turnir Dejvis kupa sledeće sezone. Pored Srbije „vajld kard“ je dobila i reprezentacija Velike Britanije, dok su ranije direktan plasman osigurali ovosezonski finalisti, Hrvatska i Rusija. Kvalifikacije za odlazak na završni turnir biće igrane 4. i 5. marta 2022. godine, a […]\nPredsednica Vlade Republike Srbije Ana Brnabić ponovila je danas da protesti, koji su juče i prošlog vikenda održani u Srbiji, nemaju veze sa ekologijom i ocenila da su zahtevi organizatora protesta protivustavni. Brnabić je, u izjavi za novinare nakon promocije novog portala green.gov.rs u Kancelariji za IT i eUpravu, navela da je jedan od zahteva […]\nMinistar finansija u Vladi Republike Srbije Siniša Mali najavio je danas da će od 1. januara naredne godine parovima koji dobiju prvo dete biti isplaćivana jednokratna pomoć u iznosu od 300.000 dinara. Mali je u izjavi za TV Prva rekao da država ima taj novac zato što je to prioritet i možda najvažnija stvar koju […]\nPolicija najavila pojačanu kontrolu saobraćaja. Od početka godine pod dejstvom alkohola upravljalo 45.000 vozača\nPripadnici Ministarstva unutrašnjih poslova, Uprave saobraćajne policije, u periodu od 6. do 12. decembra 2021. godine sprovešće međunarodnu akciju pojačane kontrole saobraćaja usmerene na otkrivanje prekršaja upravljanja vozilom pod dejstvom alkohola i psihoaktivnih supstanci. Ova međunarodna akcija će početi sutra u 30 evropskih zemalja koje su članice organizacije ROADPOL (Mreža saobraćajnih policija Evrope). „Tokom sprovođenja […]\nSa nožem u ruci jurio petnaestogodišnju devojčicu\nPripadnici Ministarstva unutrašnjih poslova u Smederevu uhapsili su S.S. (40) iz Smedereva zbog postojanja osnova sumnje da je izvršio krivično delo ugrožavanje sigurnosti. „Policija je, po prijemu telefonske prijave da nepoznati muškarac sa nožem u ruci juri petnaestogodišnju devojčicu, odmah izašla na teren i brzom akcijom pronašla osumnjičenog. Kod njega je pronađen i nož, koji […]\nOvo je „zadivljujuće, ali i zastrašujuće vreme“ (Gidens), gde svako protiv svakog „ratuje“: a da se i ne zna pravi „neprijatelj“. Kovid 19, poneo je epitet „globalnog neprijatelja“ čovečanstva-razapet na stub srama – postao je, „babaroga“, koja kosi-uteruje strah u kosti: ostavlja pustoš za sobom – što kroz grobove umrlih, još više, kroz emocionalno-duševno “ubijanje“- […]\nĐorđević: Cilj protesta ostavka Vučića, mafija ne organizuje izbore na kojima gubi\nPredsednik pokreta Oslobođenje Mlađan Đorđević danas je pozvao građane Srbije da se i narednog vikenda pridruže blokadama, u još većem broju nego juče, i „upozorio da protesti ne smeju stati čak iako režim popusti po pitanju Zakona o eksproprijaciji“. „Čak i da oteramo Rio Tinto, ova izdajnička vlast će sutra da dovede Kineze ili Nemce […]


Predsednik OBEĆAO PROFESORU: Sve kao u Arabiji i POSEBAN budžet za "Šangajsku listu" - Bizlife.rs\n12:11 Beograd, 24.08.2019.\nPredsednik Srbije Aleksandar Vučić obećao je da će obezbediti uslove “kakve svi drugi nude” matematičaru Stojanu Radenoviću koji je naučne radove počeo da potpisuje za Univerzitet kralja Sauda iz Saudijske Arabije, kako bi ponovo počeo da radi za Univerzitet u Beogradu (BU).\n“Mi ćemo da ustanovimo i poseban deo budžeta Srbije koji se tiče ‘Šangajske liste’. Za sada imamo 12 imena koja ćemo gledati da posebno postaknemo da se objavljuje što veći broj radova”, kazao je Vučić tokom sastanka.\nOn je istakao da će država pokušati da vrati naučnike koji su otišli iz Srbije, ali da će pre svega “pokazati pravo poštovanje” naučnicima koji su ostali u Srbiji i najavio povećanje plata u oblasti nauke i kulture.\n“Da naši naučnici u inostranstvu pišu za BU”\nMatematičar Stojan Radenović izjavio je na sastanku da oko 70 odsto profesora BU nije krivo za pad Univerziteta na “Šangajskoj listi”. “Ako bi trećina redovnih profesora objavila godišnje jedan ili dva rada, Univerzitet bi se vratio na 300. mesto na listi”, kazao je on.\nOn je kazao da bi trebalo ukinuti projektno finansiranje naučnika, jer “projekti ne mogu da prime sve naučnike pa dolazi do monopola određenih ljudi”.\n“Umesto projekata mogli bismo da imamo finansiranje ‘jedan na jedan’, ‘Stojan Radenović objavio rad, izašao u časopisu’ i on dobije novac”, rekao je on.\n“Profesori jednostavno ne znaju za pojam visokocitiranih. Moja rođaka iz Luizijane ima 17.000 citata, ali ona teško da može da uđe među 100 najcitiranijih naučnika u oblasti matematike. To je nekoliko puta teže nego postati član Srpske akademije nauke i umetnosti (SANU). Za to je potrebna velika požrtvovanost”, rekao je Radenović.\naleksandar vučić profesor nauka šangajska lista Radenović


SEEMO je u saopštenju najoštrije osudio i napade na dnevni list Danas i njegove novinare.\n„U 21. veku, gde postoji mogućnost direktnih video razgovora, direktnih internet prenosa s mogućnošću da svaki novinar pita direktno šta želi – i to ne samo iz Srbije već i iz bilo kojeg dela sveta – krajnje je upitna i nedemokratska odluka vlade da traži od novinara da pitanja šalju i-mejlom. U pitanju je netransparentan način rada, gde postoji ozbiljna mogućnost zloupotrebe i selekcije pitanja na koje će se odgovarati“, naglašava Oliver Vujović, generalni sekretar regionalne organizacije SEEMO iz Beča. On dodaje da je slobodan pristup informacijama od ključnog značaja za rad sredstava javnog informisanja i novinarsku profesiju, te da bilo kakvo ograničavanje slobode, koje prate orkestrirani napadi na profesionalne i nezavisne medije, nije prihvatljivo, a posebno ne u kriznim situacijama kao što je ova.\nIako SEEMO, kako naglašava, podržava borbu Vlade Srbije protiv korona virusa i shvata da je potrebno preduzeti i neke mere koje nisu svakodnevne, istovremeno očekuje i poštovanje medijskih sloboda.\n„Vlada Srbije, na čelu s premijerkom Anom Brnabić, mora da shvati da nije njen zadatak da upravlja radom novinara i odlučuje kako će novinari da izveštavaju“, navodi se u saopštenju i dodaje da se i od novinara očekuje visok stepen profesionalnosti ali i da ne učestvuju u kampanjama i napadima na druge medije.\n„Mediji koji to rade nisu profesionalni, već postaju deo propagandnog sistema jedne grupacije, nezavisno da li je to grupacija bliska vlasti ili opoziciji“, naglašava Vujović. U tom kontekstu, SEEMO je osudio napade na dnevni list Danas i neke njegove novinarke i novinare, naglašavajući da oni koji to čine, iz političkog ili medijskog okruženja, „očigledno traže mogućnost za samopromociju“.\n„O tome koliko je Danas profesionalan odlučuju pre svega njegovi čitaoci. Stavove treba da iznesu profesionalna novinarska udruženja, i odgovarajuće ‘watchdog’ organizacije, a ne političari i kvazipolitičari“, naglašava za Danas Oliver Vujović.\nCenzura Danas Izveštavanje o koronavirusu Konferencije za novinare Koronavirus Napadi na Danas SEEMO\n← OEBS zabrinut zbog hapšenja Tatjane Lazarević i odnosa vlasti prema portalu KoSSev\nKako je pre 20 godina obeležena prva godišnjica ubistva Slavka Ćuruvije? →


NOVA vlada Srbije mora da bude formirana do utorka u ponoć, a nije samo cajtnot zbog isteka ustavnog roka mač koji visi nad glavom njenog formiranja. Kada se činilo da je sve gotovo i da je došao kraj višemesečnih mukotrpnih natezanja između budućih partnera u vladajućoj koaliciji, raspodela ministarskih mesta u DS ispostavila se kao novi, iako, naravno, manji problem. Nesuđeni premijer Božidar Đelić, kako "Novosti" saznaju, ne želi da bude samo potpredsednik vlade zadužen za evropske integracije, kako su to planirali u njegovom DS. Đelić insistira da istovremeno obavlja i funkciju ministra finansija. To je glavni razlog što Tadićeve demokrate još nisu izašle sa listom kandidata za buduće ministre.\nVuk Jeremić je do u nedelju posle podne figurirao kao dosta siguran naslednik Vuka Draškovića na mestu šefa diplomatije. "Novosti" saznaju, da krug nije zatvoren i da je moguće da predsednik Tadić priredi javnosti iznenaćenje. Dragan Šutanovac, koji je pominjan kao naslednik Dragana Jočića u MUP-u, preuzeće brigu nad vojskom i voditi Ministarstvo odbrane. Državna kasa ili pravosuđe - bila je dilema Dušana Petrovića. Naši izvori tvrde da se zamenik predsednika DS odlučio za pravdu. Direktor Narodne kancelarije Dragan Đilas biće jedini ministar bez portfelja. Đilasov novi posao biće da sprovodi Nacionalni investicioni plan.\nSve oči srpske dijaspore ubuduće će biti uprte u Milicu Čubrilo. Bivša direktorka Turističke organizacije Srbije, kako "Novosti" saznaju, kandidat je DS za ministarku za dijasporu. Seljaci će sve nade polagati u predsednika Privredne komore Srbije Slobodana Milosavljevića. Upravo on je, kako saznajemo, kandidat DS za novog ministra poljoprivrede.\nTadićeve demokrate još nisu konačno odlučile ko će da će da bude na čelu ministarstava za državnu upravu i ekologiju. Kao kandidat za upravu se pominje gradonačelnik Zrenjanina Goran Knežević. O zaštiti životne sredine trebalo bi da brine Anđelka Mihajlov, koja je taj posao radila u vladi Zorana Đinđića, ili Dušan Vasiljević, jedan od lidera studentskog protesta 1996. U narodnjačkoj koaliciji očigledno nisu imali personalnih problema za popunu ministarskog kabineta, osim što je došlo do malih pozicionih rokada. Lider DSS Vojislav Koštunica ostaje premijer, dok će Dragan Jočić zadržati resor policije. Od sedam resora, uz mesto predsednika vlade, koliko je pripalo koaliciji DSS-NS, "adresu" će promeniti ministar privrede Predrag Bubalo - njegovo novo zaduženje jeste trgovina. Ministar za nauku Aleksandar Popović preuzeće portfelj za rudarstvo i energetiku.\nMinistar za kapitalne investicije Velimir Ilić ostao je bez sektora telekomunikacija, tako da će ubuduće da vodi ministarstvo sa novim nazivom - za infrastrukturu. Vođe pregovaračkog tima za Kosmet Slobodan Samardžić i Leon Kojen predvodiće novo ministarstvo za Kosovo i Metohiju. Samardžić će da bude ministar, a Kojen državni sekretar. Ministarske fotelje podeljene su i u G 17 plus. Pomoćnica ministra za odbranu Snežana Samardžić-Marković novi je ministar za sport i omladinu. Profesor psihologije i naučni saradnik Filozofskog fakulteta u Beogradu, Ana Pešikan kandidat je za ministra nauke. Lider G 17 plus Mlađan Dinkić će voditi novo Ministarstvo za ekonomiju i regionalni razvoj (privreda, ekonomski odnosi sa inostranstvo, turuzam i zapošljavanje), dok se Tomica Milosavljević vraća u fotelju ministra zdravlja, koju je očigledno bio samo privremeno napustio.\nDRAGOR Hiber figurirao je kao najozbiljniji kandidat za ministra za telekomunikacije. Kada je vrh DS odlučio da ovaj profesor Pravnog fakulteta i pisac novog Ustava bude na čelu tog ministarstva, Hiber ih je iznenadio i odbio tu ponudu. NAUMOVU VERE\nBilo je razgovora da Velja vodi ministarstvo za visinska pitanja Odgovorite sa citatom\nOriginal postavio ratnistrateg Bilo je razgovora da Velja vodi ministarstvo za visinska pitanja Jbg kad Djelic ne ispunjava uslove da vodi to ministarstvo.


VW dovodi kinesku Džetu na evropsko tržište › Made-in-Germany.rs\nNemčki Volkswagen planira da evropskim kupcima ponudi automobile svog niskobudžetnog brenda Jetta, koji se proizvodi u Kini, u želji da preotme deo tržišta rumunskoj Dacii, filijali kompanije Renault, prenosi Autonews Europe.\nBudući da do realizacije ovog plana još nije došlo, u međuvremenu su napravljeni prvi koraci u tom pravcu, kada je na kinesko tržište VW prošle godine plansirao jeftini auto-brend Jetta, nazvan po poznatom Volkswagenovom modelu. Osam meseci kasnije nova marka Jetta već beleži pristojne rezultate sa prodajom od 81.000 vozila, a samo je u aprilu isporučeno 13.500 ovih automobila, što čini oko 1 posto tržišnog udela u Kini.\nNa ovakvim prodajnim rezultatima Jetta treba da zahvali uglavnom mlađim kupcima koji su odlučili da nabave pristupačan auto kako bi izbegli javni prevoz u velikim kineskim gradovima kroz koje je nedavno protutnjala pandemija korona virusa. Potaknuti dobrim prodajnim rezultatima u ovoj godini, u Volkswagenu sada razmišljaju o širenju marke Jetta i van granica Kine. Predsednik brenda Jetta, Harald Mueller, je tim povodom izjavio da je uspešan početak brenda podstakao interesovanje i drugih tržišta, ali nije detaljnije obrazlagao svoju izjavu\nPristupačan brend Jetta VW je u Kini osnovao prema svom modelu koji je dobro poznat u Sjedinjenim Državama i Evropi, dok je sestrinsku marku Škoda, koja je u početku “glumila” jeftini VW, ostavio za indijsko tržište. Inače, Škoda je u Evropi i Kini već postala popularan brend koji se kvalitetom i cenom približio Volkswagenu.\nPonuda marke Jetta u Kini se sastoji od jedne limuzine VA3, koja se prethodno u ovoj zemlji prodavala kao Volkswagen Jetta, i dva SUV modela, VS5 i VS7. Sva tri automobila se izrađuju u kineskom Čengduu, u fabrici koju je Volkswagen osnovao u saradnji sa kineskom kompanijom FAW. Najjeftiniji je VA3, koji košta samo 8.000 dolara, dok cena SUV VS5, koji bi u Evorpi bio verovatno traženiji, košta svega 12.000 dolara.\nMeđutim, ukoliko bi se modeli marke Jetta zaista pojavili na evropskom tržištu, bili bi svakako skuplji, kako zbog troškova transporta, tako i zbog strogih bezbednosnih i emisionih standarda koje bi morali da ispune kako bi mogli da se prodaju u Evropi.


Neprijatna vest stigla je iz Generalnog sekretarijata za poljoprivredu EU u Ministarstvo poljoprivrede krajem avgusta. Brisel kao razlog za ovakvu odluku navodi "neispunjavanje standarda za uspostavljanje administrativne strukture" potrebne za korišćenje njihovih sredstava. Prevedeno sa jezika birokratije, Beograd nije obezbedio kadrove koji će u Upravi za agrarna plaćanja raditi na obrađivanju zahteva za dobijanje novca. Izvor "Blica" iz Vlade tvrdi da je to bruka za ministarstvo koje je vodila Snežana Bogosavljević Bošković jer su nepripremljeni aplicirali u aprilu za novac.\nNedimović: Tačno je, odbili su nas\nSaznanja "Blica" indirektno je potvrdio aktuelni ministar poljoprivrede Branislav Nedimović.\n- Saradnici su me obavestili da nam je zahtev za akreditaciju odbijen, ali razloge za odbijanje ne bih da komentarišem jer ja nisam bio uključen u te aktivnosti - rekao je Nedimović za "Blic".\nJoksimović: Zahtev za akreditaciju nije odbijen\nZahtev za akreditaciju sistema za upravljanje pretpristupnim fondovima EU za poljoprivredu, IPARD, nije odbijen, izjavila je danas ministarka za evropske integracije Jadranka Joksimović.\nJoksimović je navela da je revizorska misija Evropske komisije, koja je u Srbiji bila u maju, a avgustu poslala izveštaj o nedostacima koji moraju da se uklone kako bi novac mogao da se koristi, te da će, nakon što Srbija pošalje plan za njihovo otklanjanje, biti obavljena eksterna revizija.\n- Ponovo će misija EK verifikovati da li su nedostaci otklonjeni. To je proces u okviru istog zahteva za akreditaciju, što znači da Srbija nije odbijena - navela je Joksimović u izjavi Tanjugu.\nKako je objasnila, našoj našoj zemlji je iz IPARD fondova EU u periodu od 2015. do 2020. godine na raspolaganju 175 miliona evra. To je ukupna suma za IPARD i godisnji iznos se povećava: od 15 miliona iz IPA 2015, 20 miliona u 2016 ...\nPrvih 15 miliiona evra treba da bude potrošeno do 2018. godine jer je rok za implementaciju tri godine.\n- Dakle, jos nije propalo ni prvih 15 miliona evra, možemo da stignemo da potrošimo taj novac ako u prvoj polovini sledeće godine dobijemo akreditaciju. A svih 175 miliona evra svakako nije propalo, jer se te pare troše i na raspolaganju su do 2023. godine - istakla je ona.\nMinistarka je navela da je vlada odmah nakon formiranja 2014. godine u jedan od prioritetnih zadataka postavila premeštanje sedišta Uprave za agrarna plaćanja iz Šapca za Beograd, što je bio jedan od uslova za dobijanje akreditacije.\nTakođe, Uprava za agrarna placanja je kadrovski ojačana, što je takođe bio jedan od uslova za dobijanje akreditacije, uprkos fiskalnoj konsolidaciji i smanjenju broja zaposlenih, navela je Joksimović.\nKako ne rekla, ministarstva će u narednom periodu učiniti sve da se otklone svi nedostaci iz Izvestaja revizorske misije.\n- Učinićemo to, kao što smo i do sada radili na tome da se otklone svi drugi nedostaci koji su postojali godinama i kojima se niko nije bavio - rekla je Joksimović.


Viktorija saopštila cene karata - Hoće li "Grobari" putovati u Plzenj? - Sportske.net\nViktorija saopštila cene karata - Hoće li "Grobari" putovati u Plzenj?\nKarte za revanš utakmicu 1/16 finala Lige Evrope između Viktorije i Partizana biće puštene u prodaju već u četvrtak.\nNekada Joveta, Adem i Matija - Koliko će 'Viola' zaraditi na Blekiju i Vlahoviću?Partizan - Sad na posao, dvojica sigurni, koliko su realne ostale opcije u prelaznom roku?Ožegović iskreno o svojim partijama i šta bi najviše voleo u 2018. godiniKakva lista! Voždovac između Reala i Totenhema!? A kako su Zvezda i Partizan plasirani?Brojne čestitke Saši Iliću, oglasio se i Božinov!\nŠampion Češke saopštio je na zvaničnom sajtu da će od četvrtka, 4. januara početi pretprodaja karata za revanš utakmcu 1/16 finala Lige Evrope sa Partizanom koja je na programu 22. februara.\nTokom prvih nedelju dana karte za pomenutu utakmicu moći će da kaparišu vlasnici sezonskih ulaznica i za njih će važiti posebne pogodnosti.\nKako to obično biva vlasnici sezonskih karata će osim prava preče kupovine moći da računaju i na nešto niže cene karata za evropsku utakmicu što je i ovoga puta slučaj.\nKarte će se u pretprodaji prodavati po cenama od 12 do 28 evra, dok će u kasnijim fazama najjeftinija ulaznica koštati 15, a najskuplja 35 evra.\nPoseban sektor na "Dosan Areni" biće namenjen gostujućim navijačima. Pravila UEFA kažu da gosti mogu da računaju na 5% od ukupnog kapaciteta stadiona, što je u ovom slučaju tek nešto više od 500 karata.\nNavijači Partizana propustili su četiri od šest gostovanja crno-belih u Evropi ove sezone zbog toga što je sa Olimpijakosom, Dinamom i Skenderbegom postignut dogovor da se mečevi igraju bez prisustva gostujućih navijača, a crno-beli nisu želeli da organizovano vode svoje pristalice ni u Podgoricu.\n"Grobari" su tako mogli da podrže ekipu Miroslava Đukića samo u Mađarskoj i Švajcarskoj, a videćemo da li će dati vetar u leđa voljenom timu na gostovanju u Plzenju.\nPrvi meč 1/16 finala Lige Evrope između Partizana i Viktorije zakazan je za 15. februar, a revanš je na programu sedam dana kasnije.


Bela kuća "zaratila" s Bezosom zbog poreza i inflacije\nBela kuća „zaratila“ s Bezosom zbog poreza i inflacije\nVAŠNGTON – Bela kuća je napala danas milijardera i osnivača kompanije Amazon, DŽefa Bezosa, zbog komentara u kojima kritikuje izjavu predsednika SAD DŽoa Bajdena da će njegov plan o oporezivanju bogataša smanjiti potrošačke cene.\nBezos je tokom vikenda objavio nekoliko tvitova u kojima je optužio Bajdena da obmanjuje javnost i okrivio njegovu vladu za nagli rast inflacije, navodeći da je uporno radila na „ubrizgavanju još više podsticaja u već pregrejanu, inflatornu ekonomiju“, prenosi Rojters.\nPortparol Bele kuće Endrju Bejts odgovorio je na to saopštenjem da „nije potrebna velika mudrost da bi se shvatilo zašto je jedan od najbogatijih ljudi na Zemlji protiv ekonomske agende za srednju klasu, kojom se predviđa smanjenje nekih od najvećih izdataka sa kojima se suočavaju domaćinstva, obaranje inflacije na duge staze i istorijsko rezanje deficita kojem predsednik stremi tražeći od najbogatijih poreskih obveznika i korporacija da plate pošten deo (poreza)“.\nVerbani sukob između Bele kuće i Bezosa se zahuktao nakon što je Bajden prozvao Amazon da plaća premali porez i čime je, kako se čini, stao na stranu radnika koji žele da se sindikalno organizuju u toj kompaniji.\n„Takođe ne iznenađuje što je ovaj tvit došao nakon što se predsednik sastao sa organizatorima rada i zaposlenima u Amazonu“, dodao je Bejts.\nBajden je pod sve većim pritiskom da zaustavi rast inflacije, a pojedini ekonomisti smatraju da bi povećanje određenih poreza moglo da ublaži cenovne pritiske u privredi.\nAmerički predsednik želi da podigne namete korporacijama i milijarderima u SAD, ali njegovi planovi vezani za porez i potrošnju nisu uspeli da obezbede neophodnu podršku u Kongresu.\n„Dobro je razgovarati o povećanju korporativnih poreza. Kroćenje inflacije je ključna tema za diskusiju. Samo je mešanje ta dva pitanja pogrešan put“, napisao je Bezos u jednom od tvitova minulog vikenda.


EU uvela nova pravila za putovanja: Izmene Zakona o vizama - Sputnjik Srbija\n13:17 06.06.2019 Preuzmite kraći link\nEU je donela izmene Zakona o vizama kojima će poboljšati uslove za legalna putovanja i ojačati borbu protiv nezakonitih migracija, navode u Savetu EU.\nU Savetu EU navode da će se donetom uredbom poboljšati saradnja sa trećim zemljama u pogledu readmisije nelegalnih migranata, i to kroz novi mehanizam.\nKomisija će u okviru tog mehanizma redovno procenjivati saradnju sa trećim zemljama u pogledu ponovnog prihvata.\nU slučaju da zemlja ne sarađuje, Komisija će Savetu predložiti da donese odluku o primeni mera ograničavanja u pogledu procedura obrade zahteva, ali i u pogledu visine taksi za vize.\nS druge strane, ako zemlja sarađuje u pogledu ponovnog prihvata, Komisija može predložiti da Savet donese odluku kojom se ili smanjuju vizne takse, skraćuje vreme potrebno za odlučivanje o zahtevima za vizu ili povećava period trajanja viza za više ulazaka.\nEU, vize, Evropa


Ulaganje u “zeleno” – skupo, ali isplativo – Udruženje Reciklera Srbije\nEvropska banka za obnovu i razvoj koja je do sada investirala u zelene projekte u Srbiji više od 800 miliona evra, ocenila je da je Srbija napredovala u oblasti “zelene ekonomije”.\n“U strukturi BDP-a zelena ekonomija mogla bi da bude sa rastom od jedan do jedan i po posto BDP-a. Znači, računajte da bi to moglo biti blizu jedne milijarde na godišnjem nivou ako bi se pokrenuo investicioni ciklus, i to ne samo u industriji otpada, nego i u degradaciji zemljišta u paketu klimatskih promena u energetskoj efikasnosti”, navodi Siniša Mitrović iz Odbora PKS-a za zaštitu životne sredine.\n“Ona faktički zahvata i zeleno knjigovodstvo, zelenu poljoprivredu, zelenu energetiku, bukvalno sve oblasti. Ono što jeste naš cilj, odnosno cilj međunarodnih organizacija, jeste uticaj na klimatske promene, uticaj na očuvanje resursa, a sve to na način na koji bi se proizvelo više radnih mesta”, objašnjava Radović.\n“Svaku zemlju na ovom stepenu razvoja, ne samo tehnološkog, nego i ekonomskog, čekaju ogromne investicije u životnu sredinu koje se mere milijardama evra. Ako je to tako, i imamo svest o tome da većina tih zemalja, gotovo sve, zapravo nemaju sopstvenih sredstava za investiranje, onda se tu potpuno otvara prostor za inostrani međunarodni kapital koji ima razloga da uđe u ove poslove, jer su ovi poslovi zapravo jako profitabilni”, ističe ministar zaštite životne sredine Goran Trivan.


Srbija - Prosečna godina za srpsku poljoprivredu - Vesti iz Kragujevca i Šumadije - Pressek.rs\nSrbija Petak, 25. septembar 2020.\n- U poslednjih deset godina učešće poljoprivrede u stvaranju bruto domaćeg proizvoda (BDP) bilo je oko 9,5 odsto, a ove godine bi vrednosno moglo da iznosi oko 15 odsto, rekao je Prostran.\nIstakao je da će se u Srbiji osetiti i „veliki pritisak” svinjskog mesa izvezenog iz Nemačke, pošto je Kina obustavila uvoz iz te zemlje.\n- U poslednjih deset godina prosečan rod kukuruza bio je od šest do 7,5 tona po hektaru, a ne verujem da će ove godine biti osam tona, rekao je Malešević.\n- Rast cena kukuruza, pšenice i ostalih ratarskih kultura je znak da te robe nema na zalihama i da je ponuda manja u odnosu na tražnju, rekao je Malešević.\nProfesor za voćarstvo na Poljoprivrednom fakultetu u Novom Sadu Zoran Keserović rekao je da su procene da je rod voća manji za pet-šest odsto u odnosu na prošlu godinu, ali da su cene pojedinog voća više od 25 do 30 odsto.\n- Srbija ove godine od izvoza voća može da očekuje devizni priliv od oko 600 miliona dolara, rekao je Keserović.\n# Ekonomija # Poljoprivreda # Srbija\n· Četvrtak, 24. septembar 2020. UZUZ: Studenti u Srbiji imaju osnova da traže smanjenje školarine za 30 odsto\n· Petak, 25. septembar 2020. Pacijenti koji su preležali kovid donirali 2.000 jedinica krvne plazme\nSmederevo: Izgradnja postrojenja za prečišćavanje otpadnih voda\nSmederevo: Osumnjičeni za krađe u marketima


Rukometaši Radničkog započinju treću sezonu u Evropi - KRAGUJEVAČKI SPORT\nRukometaši Radničkog započinju treću sezonu u Evropi\nRukometaši Radničkog sutra će početi treću sezonu igranja na međunarodnoj sceni. U prvoj utakmici 3. kola EHF Čelendž kupa, u hali Jezero sastaće se sa grčkim predstavnikom Aeropos iz Edese, nedaleko od Soluna.\nTrener Goran Veselinović kaže da je dobio potrebne informacije za ovaj meč i veruje da njegova ekipa može da napravi plasman u narednu rundu.\nUz domaći teren u prvoj, sveukupna prednost kragujevačkog tima, bar tako smatra Veselinović, trebalo bi da bude i bolja konstitucija rukometaša Radničkog u odnosu na rivala iz Grčke.\nRadničkom će utakmica sa Aeroposom biti šesta u evropskim takmičenjima, a u prethodnim bio je stopostopno uspešan, tako da hala Jezero predstavlja, za sada, neosvojivu tvrđavu za rivale.\nU sadašnjoj generaciji rukometaša Radničkog su Dušan Petković, Ivan Milinčić, Zoran Nikolić, Nenad Mandić, Strahinja Simić i Branislav Radenović, koji su bolje kragujevačkog kluba branili i u nekom od prethodnih nastupa na međunarodnoj sceni.\nSusret između Radničkog i Aeroposa na programu je sutra od 18 časova u hali Jezero. Ulaz za sve posetioce je besplatan a direktan prenos moćete pogledati na internet stranici www. ipsport.net.\nPrethodna vest “Tigrice“ protiv Ruskinja za prolaz u četvrtfinale\nNaredna vest Trinaest golova za miran revanš\nRukometašice Radničkog 1964 u trenažnom procesu


Okolina dvorca kao inspiracija: „Duga“ ovog leta slika na „Fantastu“ - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Kultura Okolina dvorca kao inspiracija: „Duga“ ovog leta slika na „Fantastu“\nOkolina dvorca kao inspiracija: „Duga“ ovog leta slika na „Fantastu“\nLikovna sekcija „Duga“ ovih letnjih dana priprema radove u neposrednoj blizini dvorca „Fantast“.\nLane su svoju kreativnost ispoljavali u Goranskom parku, a ovog su puta bečejski slikari amateri poveli svoje goste iz Bačke Topole, Zrenjanina i susednog Bačkog Petrovog Sela na nekadašnji posed Bogdana Dunđerskog, koji zbog svoje lepote itekako može da posluži kao inspiracija.\nTradicionalna letnja „Dugina”kolonija pravi je povod, osim za pripremanje slika, za druženje, pa su se u trenucima odmora povele priče i uz zakusku. Ono što bude plod ovog susreta može se pogledati u Mađarskom kulturnom društvu „Petefi Šandor“, u okviru kog sekcija i postoji.


Vučić: Biće obezbijeđena hrana za zemlje regiona - Top Portal\nNaslovnica Vijesti Regija Vučić: Biće obezbijeđena hrana za zemlje regiona\nVučić: Biće obezbijeđena hrana za zemlje regiona\nPredsjednik Srbije Aleksandar Vučić poručio je danas da će Srbija pozitivno odgovoriti na sve zahtjeve zemalja regiona za uvoz žitarica, brašna i ulja i da će ih podmiriti svime što traže, vodeći računa da to ne ugrozi potrebe domaćeg stanovništva.\nVučić je istakao da Srbija trenutno ima znatno više osnovnih poljoprivrednih proizvoda od potreba svog stanovništva, dodajući da mora da ih rasporedi u susjedne države kako ne bi došlo do prelivanja nestašica iz zemalja regiona.\n– Države regiona traže velike količine od nas, i to ne samo po ugovorima. Ljudi se plaše za budućnost i to hoće da obezbijede. Daćemo sve što možemo, prvo zemljama iz inicijative “Otvoreni Balkan”, a onda i BiH i Crnoj Gori, jer su to naši susjedi – rekao je Vučić.\nOn je objasnio da se nakon izbijanja krize u Ukrajini stvari na tržištu hrane komplikuju i da u svijetu vlada zabrinutost zbog mogućih nestašica.\nPrema njegovim riječima, tome naročito doprinosi dalji rast cijena pšenice i kukuruza na berzama, zbog čega se postavlja pitanje ko će sve u svijetu željeti srpsku pšenicu pošto veliki uvoznici iz Rusije i Ukrajine ne mogu da je nabave.\nKomentarišući odluku Evropskog savjeta da “trećim zemljama” u kojima je Gaspromnjeft vlasnik energetskih postrojenja i kompanija zabrane uvozno-izvozne transakcije sa Rusijom, Vučić je rekao da je situacija komplikovana, ali da će je vlast riješiti.\n– Šefovi vlada EU donijeli su odluku da sebi ostave mogućnost da posluju sa Gaspromnjegtom i da uvoze i izvoze naftu u Rusiju, ali da mi i druge zemlje to ne možemo. To će reći da nisu kaznili ni sebe, ni Ruse, nego nas – zaključio je Vučić.\nOn je ukazao i da preko rumunske luke Konstance više niko ne može da doveze ništa sa Crnog mora, jer osiguravajuće kuće neće da pruže garancije, pravdajući tu odluku napadom na barže koje su prevozile robu.\n– Problema je mnogo, ali ćemo ih riješiti i učiniti sve da Srbija dobija gas i druge proizvode po cijenama koje će biti među najnižim u Evropi. Međutim, samo neko neozbiljan može nešto da garantuje, jer ovo što se dešava ne zavisi od nas – poručio je Vučić.\nPrethodni članakDom naroda PS BiH: Nije prihvaćeno razmatranje prijedloga o akcizama po hitnom postupku\nNaredni članakNe postoji volja da se riješi politička kriza u BiH.


Izvor: B92, 10.Dec.2019, 21:36\nIzraelski poslanici podneli su predlog zakona kojim će biti raspušten parlament, Kneset, i omogućeni treći izbori za manje od godinu dana.\nU toj zemlji već mesecima traje politički zastoj jer nova vlada nije formirana posle dve runde izbora održanih u aprilu i septembru.\nDve najveće stranke, konzervativni Likud i savez partija centra Plavo i belo očito nisu u stanju da se dogovore o vladi jedinstva, a rok da se nađe poslanik koji bi mogao da oformi vladajuću koaliciju ističe u sutra u ponoć.\nOčekuje se da će se o tom dokumentu sutra...\nPoslanici podneli predlog zakona koji Izrael vodi u nove izbore\nIzraelski poslanici su 10. decembra podneli predlog zakona kojim će biti raspušten parlament, Kneset, i omogućeni treći izbori za manje od godinu dana, što se još nikada nije dogodilo u istoriji Izraela. U toj zemlji već mesecima traje politički zastoj jer nova vlada nije formirana posle dve...